Həftənin bu günü qeyri-iş günüdür\n17:34 07.05.2018 (Yenilənib 17:44 07.05.2018)\n"ASAN xidmət" və "ASAN Kommunal" mərkəzlərində 9 may qeyri - iş günüdür\nBAKI, 7 may — Sputnik. 9 may Qələbə Günü münasibətilə "ASAN xidmət" və "ASAN Kommunal" mərkəzlərində qeyri — iş günüdür.\n"ASAN Xidmət"in mətbuat xidmətindən Sputnik Azərbaycan-a verilən məlumata görə, 10 may tarixindən etibarən isə vətəndaşlar mərkəzlərə müraciət etməklə müvafiq xidmətlərdən yararlana bilərlər.\nQeyd edək ki, hazırda 13 "ASAN xidmət" mərkəzi fəaliyyət göstərir. Onlardan 5-i paytaxtda olmaqla, digərləri Sumqayıt, Gəncə, Sabirabad, Bərdə, Qəbələ, Masallı, Quba və Mingəçevirdədir.\nHəmçinin, Bakı şəhərində əhaliyə kommunal sahədə xidmətlər göstərən 2 "ASAN Kommunal" mərkəzi fəaliyyətdədir.\nQəbələ, Masallı, Bərdə, 'ASAN Kommunal' mərkəzi, 'ASAN xidmət' mərkəzi, 9 may Qələbə Günü\nİstirahət gününə hava xəbərdarlığı: Külək, yağış...\nİstirahət günü gözlənilən hava proqnozu açıqlandı\nMəşhur istirahət mərkəzində mövsüm bağlı elan olundu\nİstirahət günü bizi gözləyən hava proqnozu açıqlanıb\nİstirahət gününə güclü külək xəbərdarlığı\n18:00 27.09.2021 (Yenilənib 14:57 27.09.2021)\nAzərbaycan torpaqlarının işğaldan azad edilməsinin ildönümünü qeyd edir, Vətən müharibəsində qəhrəmancasına vuruşan və ölkənin ərazi bütövlüyü uğrunda canlarından keçmiş şəhidlərin əziz xatirəsini ehtiramla yad edir.\nAzərbaycan Ordusunun 44 günlük zəfər yürüşü uzun müddət dünyada müzakirə olunacaq, təhlil ediləcək və öyrəniləcək.\nDöyüşlərin ilk günündə Azərbaycan Ordusu Ağdərə və Murovdağ istiqamətindəki strateji əhəmiyyətli yüksəklikləri, Füzuli və Cəbrayıl bölgələrində bir neçə kəndi azad etdi.\nSputnik Azərbaycan-ın məlumatına görə, 27 sentyabr - Vətən uğrunda canlarından keçmiş şəhidlərimizin Anım Günü ilə əlaqədar olaraq ölkə sakinləri II Fəxri Xiyabanda şəhidlərin xatirəsini ehtiramla yad edirlər.\nTədbirdə rəsmi şəxslər, şəhid ailələrinin üzvləri, qazilər, hərbçilər iştirak edirlər. İştirakçılar şəhidlərin xatirəsini ehtiramla yad edir, ruhlarının rahatlıq tapması üçün dualar edirlər.\nHəmçinin Lənkəranda Böyük Bazar Cümə məscidində anım mərasimi keçirilib. Tədbirdə şəhid valideynləri, inanclı insanlar və ruhanilər iştirak ediblər. Qurani-Kərimdən surə və ayələr oxunub. Vətənimizin suverenliyi uğrunda canlarından keçən şəhidlərimizin ruhlarına dualar oxunub. Ölkəmizin ərazi bütövlüyü uğrunda düşmənlə vuruşan qazilərin sağlıqlarına qovuşmaları üçün Allaha dualar edilib.\nQafqaz Müsəlmanları İdarəsinin Qazılar Şurasının üzvü Hacı Qəni Axundzadə xalqımıza başsağlığı verib. O, zəfərin əldə olunmasında dövlət-xalq birliyinin simvoluna çevrilən "Dəmir yumruğ"un əsas rol oynadığını qeyd edib.\nDaha sonra Lənkəran Şəhidlər xiyabanı abidə kompleksində Vətən müharibəsi şəhidlərinin xatirəsinə həsr olunan ümumrayon tədbiri keçirilib. Tədbirdə Rayon İcra Hakimiyyətinin rəhbərliyi, hüquq-mühafizə orqanlarının nümayəndələri və rayon ictimaiyyəti və şəhid ailələri iştirak ediblər. Qeyd edək ki, Lənkəran Şəhidlər xiyabanı yenidən qurulub, Lənkəran rayonunda ölkəmizin ərazi bütövlüyü uğrunda canından keçən lənkəranlı şəhidlərimizin xatirə lövhələri vurulub.\nMillət vəkili: “Biz qələbə ilə ermənilərin yaratdıqları mifi darmadağın etdik”\n17:00 27.09.2021 (Yenilənib 16:38 27.09.2021)\nMillət vəkili Arzu Nağıyev deyib ki, Ermənilər bu istiqamətdəki yüksəklikləri ələ keçirməklə Azərbaycandan keçən kommunikasiya xətlərini nəzarətə götürmək istəyirdilər.\nArzu Nağıyev: “Tovuz hadisələri vaxtı ermənilərin sülhlə bağlı limiti başa çatdı”\n“Vətən Müharibəsinin başlanma səbəblərindən biri azğınlaşmış ermənilərin Azərbaycan yaşayış məntəqələrini iriçaplı silahlardan atəşə tutması, sərhədboyu rayonlarımıza qarşı təxribatlar törətməsi idi”. Bunu Sputnik Azərbaycan-a Vətən Müharibəsinin anım günü ilə bağlı danışarkən millət vəkili Arzu Nağıyev deyib.\nMillət vəkili bildirib ki, Azərbaycan əks-həmlə əməliyyatları ilə 44 gün ərzində qələbəyə nail oldu: “Biz bu qələbə ilə ermənilərin özləri haqqında yaratdıqları mifi darmadağın etdik. Bu müharibəyə gətirib çıxaran səbəblər var idi. Müharibədən öncə Ermənistan tərəfi Tovuz istiqamətində təxribat törətmişdi. Ermənilər bu istiqamətdəki yüksəklikləri ələ keçirməklə Azərbaycandan keçən kommunikasiya xətlərini nəzarətə götürmək istəyirdilər. Tovuz hadisələri vaxtı ermənilərin sülhlə bağlı limiti başa çatdı. Bu ölkə BMT-nin qətnamələrini önəm vermədiyini göstərdi. Eyni zamanda münaqişənin həlli ilə məşğul olmağı öhdəsinə götürmüş ATƏT-in Minsk qrupunun fəaliyyəti deklarativ bəyanatlardan uzağa getmədi. Bütün bunlara görə Vətən Müharibəsi başladı. Azərbaycan ərazi bütövlüyünü bərpa etmək üçün BMT qətnamələrini hərbi yolla icra etdi. Azərbaycan Ali Baş Komandan İlham Əliyevin qətiyyəti, rəşadətli ordumuz və şəhadəti şərəf sayan xalqımızın vəhdəti hesabına bu qələbəyə nail oldu”.\nQeyd edək ki, 2020-ci ilin sentyabrın 27-də Müzəffər Ali Baş Komandan İlham Əliyevin rəhbərliyi altında rəşadətli Azərbaycan Ordusu Ermənistan silahlı qüvvələrinin hərbi təxribatlarının, döyüş aktivliyinin qarşısını almaq, mülki əhalinin təhlükəsizliyini təmin etmək məqsədilə bütün cəbhə boyu əks-hücum əməliyyatlarına başlayıb. 2020-ci il noyabrın 10-da Azərbaycan, Rusiya liderləri və Ermənistan Baş naziri atəşkəsin və hərbi əməliyyatların dayandırılması barədə birgə bəyanat imzaladılar. Sənədə əsasən, noyabrın 20-də Ağdam, noyabrın 25-də Kəlbəcər, dekabrın 1-də isə Laçın rayonu Ermənistanın işğalından azad olunaraq Azərbaycana təhvil verildi. Azərbaycan Ordusu heç bir itki, şəhid vermədən, qan tökmədən hər üç rayona daxil oldu.\nArzu Nağıyevin fikirlərinə audiofaylda qulaq asa bilərsiniz\nÖz qanı işə tarix yazan astaralı şəhid Orxan Babayev\n22:35 27.09.2021 (Yenilənib 20:47 27.09.2021)\nBAKI, 27 sentyabr — Sputnik. Şuşa şəhərini erməni qəsbkarlarından azad edərkən adını öz qanı ilə tarixə yazan Daxili Qoşunların Baş çavuşu Şəhid Orxan Babayev. 1994-cü ildə Astaranın Kijəbə qəsəbəsində dünyaya göz açan Orxan ailədə 3-cü övlad olub. "\nBiz ailədə 4 qardaş olmuşuq, Orxan məndən sonra 3-cü qardaş idi. Orxan çox mehriban, sadə, yolagedən biri idi. Yaş fərqimiz az olduğuna görə çox yaxın münasibətimiz var idi. Nə çətinliyi, nə sevinci var idisə mənimlə bölüşürdü."- Elvin Babayev şəhid qardaşı haqqında Sputnik Azərbaycana müsahibəsində bildirib.\nElvin Babayev qardaşı Orxanla 44 günlük Vətən müharibəsi zamanı tez-tez əlaqə saxladığını deyib:\n"Qərara gəldik ki onun müharibədə olduğunu valideynlərimizə deməyək. Yoxsa onlar üçün hər gün bir ilə dönəcəkdi. Bu səbəbdən sıx-sıx biri-birimizlə əlaqə saxlayırdıq. Döyüşlər zamanı uzun-uzadı danışmağa vaxt olmadığına görə, müəyyən zaman çərçivəsində biri-birimizdən hal-əhval soruşurduq. Harada olduğunu mənə müəyyən şifrələrlə deyirdi. Noyabrın 7-də Şuşa ətrafında şəhid oldu".\nAstaralı şəhid Orxan Babayevin fotoları və şəxsi əşyaları\nElvin torpaqlarımızın işğaldan azad edilməsində şəhid qardaşının da payının olmasından qürurlandığını ifadə edib:\n"Bu hissi sözlə ifadə etmək olmur. Qardaş itirmək çox acı bir şey olsa da, onun şəhid olması, necə deyərlər, 30 illik xalqımızın həsrətinə son qoyması, bu cür qəhrəmanlıq göstərərək şəhadətə qovuşması ilə ancaq fəxr edirəm. Qürur hissi duyuram ki, Orxan kimi qardaşım var".\nOrxanın döyüş və xidmət yoldaşı, eyni zamanda həmkəndlisi Şəhriyar Mərufov da bizimlə xatirələrini bölüşüb: "Biz əvvəldən də dost idik. Hərbi xidmət sadəcə dostluğumuzu daha da möhkəmlətdi. Biz orada çətin günlərdən, çətin sınaqlardan, kurslardan keçmişik. Hərbi xidmətdə isə bizim Orxanla münasibətimiz 2016-cı ildən başlayıb və daha da möhkəmlənib".\nDostlar müharibə zamanı Füzuli istiqamətindən hərəkətə başlayıblar. Ondan sonra Cəbrayıl, Hadrut, Xocavənddə döyüşüblər. Ən qızğın, son döyüşləri isə Şuşa şəhərini düşmən işğalından azad etmək uğrunda olub.\n"Bizə verilən tapşırığa əsasən 3-4 gün ərzində Şuşa şəhəri istiqamətində hərəkət etdik. Biz orada meşələrdən, dağlardan, dağ cığırlarından və çətin yollardan ac-susuz keçdik. Hətta elə olurdu ki, Orxanla birlikdə bir peçenyeni bir neçə hissəyə bölüb yeyəndən sonra hərəkətə başlayırdıq. Şuşada birbaşa düşmənin üzərinə hücumə keçdik.\nOrada 1553-cü zirvədə düşmənlə atışmada, düşmən postunun yerləşdiyi yüksəkliyi ələ keçirəndən sonra hər qrupa ayrı-ayrı tapşırıqlar verildi. Bizim qrupu həmin yüksəkliyin mühafizəsi üçün saxladılar. Orxanın hərəkət etdiyi qrup isə Şuşanın mərkəzinə doğru irəliləməli idi".\nŞəhriyar deyir ki, məhz Orxanın qəhrəmanlığı nəticəsində onların dəstəsində itki az olub: "Şuşa-Laçın koridoru istiqamətindən hərəkət edən erməni tankları bizə atəş açmağa başladılar. Orxan qardaşımız qumbaraatan idi və orada düşmənin bir neçə tankını və zirehli texnikasını məhv etmişdi. O, orada böyük qəhrəmanlıq göstərdi. Əgər o texnikalar məhv edilməsəydi, bizim işimiz çətinləşəcək və itkimiz çox olacaqdı. Noyabrın 5-də mən həmin yüksəklikdə yaralandıqdan sonra onlar döyüş tapşırığını davam elədilər və noyabrın 7-də Şuşa qalası yaxınlığında ermənilərin minaatandan atdığı mərminin partlaması nəticəsində Orxan qardaşımız şəhid oldu".\nAstaralı şəhid Orxan Babayevin medalının vəsiqəsi\nNoyabrın 8-i Şuşa alınan gün, xəstəxanada yatan Şəhriyara Orxanın şəhid olduğunun deyiblər.\n"Biz buna inanmırdıq. Döyüşlərin bitməyinə 2 gün qalmışdı, həm də elə cəsur, igid qardaşımızı itirməyi biz qəbul edə bilmirdik. Həmişə hücum əmrini gözləyirdik. Bizim Orxanla xüsusi təyinatlıları seçməyimizin, yəni orada xidmət etməyimizin səbəblərindən biri də torpaqlarımızın işğal altında olması idi. İnanırdıq ki, bir gün bu tapşırıq olacaq və torpaqlarımızı düşməndən azad edəcəyik. Torpaqları azad etdikcə, postları aldıqca, bizə dincəlmək əmri veriləndə istirahət etmək yox, qabağa gedib yeni torpaqları işğaldan azad etmək istəyirdik", - deyə Şəhriyar bildirir.\nPrezident İlham Əliyevin sərəncamına əsasən Orxan Babayev ölümündən sonra "Vətən uğrunda" və "Şuşanın azad olunmasına görə" medalları ilə təltif edilib.


Hərbi hissədə... » Football-plus.az\n06 sen 12:05layihe\nHərbi hissəyə yeni daxil olmuşdum. İlk dəfə idi ki hərbi hissədən reportaj hazırlayırdım. Hərbi hissənin binasına daxil olanda məni birinci “Şəhidlər” lövhəsi qarşıladı. Lövhəyə nəzər salanda kimləri görmədim ki?! "MKT-Araz", "Simurq", "Viləş", "Karvan" və s. Lövhənin sonunda Lənkəran doğumlu "Xəzər Lənkəran" var idi. Məni Şahgəldiyev adlı gizir qarşılayıb, bölük komandiri Musayevin otağına apardı. Musayev məni məişət üslubunda salamlayaraq əyləşməyimi rica etdi. Hərbi hissədəki vəziyyət haqda mənə geniş məlumat verdi. Sözlərindən belə məlum oldu ki, əsgərləri qidalanmasında və təminatında böyük problem var. Bu səbəbdən bölükdə çox əsgər saxlaya bilmir və onları aşağı mərtəbədəki bölüklərə göndərir. Əlqərəz, Musayev Şahgəldiyevə tapşırdı ki, məni bölüyə aparsın və əsgərlərlə tanış etsin. Bölüyə girəndə təəccübümü gizlədə bilmədim. Bölük deməyimə baxmayın, burda bir manqalıq əsgər var. "Bölük"də bizi tağım komandiri "Qarabağ" qarşıladı. Əsgərlə söhbətdən sonra məlum oldu ki, "bölük"dəki əsgərlərin əksəriyyəti Bakı qeydiyyatındadı. "Qarabağ","Qəbələ" və "Sumqayıt" əyalət qeydiyyatlıdı. "Qarabağ" da evdən qovulduğuna görə paytaxta böyüyüb deyə, onu rayon uşağı kimi görmürlər. "Qəbələ"nin üzündə dərin yorğunluq sezdim. Gizir Şahgəldiyevdən bunun səbəbini soruşanda dedi ki, yayda atası rəhmətə gedib. İndiyə kimi hələ də özünə gələ bilmir. Maddi vəziyyəti də elə yaxşı deyil. Güclə idarə edirik uşağı. Bu bölükdə bir "Qarabağ"gilin maddi imkanı yaxşıdı. Atasının Türkiyədə böyük biznesi var. Uşağına vaxtı-vaxtında nə lazımdısa, göndərir. Birdən gözüm bölükdə tərliklə gəzən birinə sataşdı. Şahgəldiyevdən bunun kim olduğunu soruşanda dedi ki, "Səbail"di, hərbi hissə komandiri Məmmədovun qohumudu. Məmmədov özü də nazir Abdullayevin ən sevdiyi işçilərindəndir. Bölüyün ən gənc əsgəri "Sabah" idi. O da gələndən özünü göstərib komandirin gözünə girib. İndi komandirin yazı-pozu işlərini görür. "Keşlə"dən xidmətin bitməsinə nə qədər qaldığını soruşanda dedi ki, hərbi xidmət müddəti dörd ay əvvəl bitib. Lakin, o bu uşaqlardan ayrılmaq istəmir deyə Müddətdən Artıq Xidmət Edənlər sırasında yazılıb, yəni MAXE-di. Artıq bu bölük mənə çox sıxıcı görünməyə başlamışdı. Bir an öncə bölüyü tərk etmək istəyirdim ki, gözümə bölük növbətçisi "Neftçi" dəydi. Məlum oldu ki, “Neftçi” dünən axşam "Sumqayıt"la dalaşaraq nizam-intizamı pozduğuna görə fasiləsiz növbətçi yazılıb. "Neftçi"yə yaxınlaşıb qulağına dedim ki, bir az səbirli ol, sən bu orduya lazımlı əsgərsən, özünü qoru. Səni qapıdakı “Şəhidlər” lövhəsində görmək istəmirik.\nİranlıları futzalımıza İman Həsənov “calaq edir”? “Qarabağ”ın üzvləri əsgərlərlə futbol oynayıb “Qəbələ” hegemonluğunu davam etdirir “Qəbələ” rəqib tanımır Əlyunussi Bakıya qayıtdı, amma bir ay oynamayacaq


MM-in komite sedri: “Beynelxalq teskilatlar bezen oyun qaydalarini kobudcasina pozur” – MUSAHİBE - Azadliq Xeber\nMM-in komite sedri: “Beynelxalq teskilatlar bezen oyun qaydalarini kobudcasina pozur” – MUSAHİBE\nMM-in komitə sədri: “Beynəlxalq təşkilatlar bəzən oyun qaydalarını kobudcasına pozur” - MÜSAHİBƏ\n20 Dekabr, 2017 10:29 xeber – Milli Məclisin Gənclər və idman komitəsinin sədri, Təbii ehtiyatlar, energetika və ekologiya komitəsinin üzvü Fuad Muradovun “Report”a müsahibəsi:\n– 2017-ci il Azərbaycan üçün necə yadda qaldı?\n– Bu il Azərbaycan üçün çox vacib illərdən biri olub. Təbii ki, bizim uğurlarımız göz qabağındadır. İnsanları ən çox narahat edən məsələlərdən biri də Azərbaycan dövlət büdcəsi idi. Ona görə təkliflərlə çıxış etdik, görüşlər keçirdik. 2018-ci illə bağlı təkliflərimiz nəzərə alındı. 2005-ci ildən deputatam. Deyə bilərəm ki, hər il müxtəlif təkliflər qəbul olunur. Bu il insanları narahat edən bir çox məsələlər müsbət şəkildə öz həllini tapdı. Ehtiyac meyarının, eyni zamanda müxtəlif sosial xərclərin artırılması mühüm məsələdir. Təbii ki, problemli məsələlər hələ də mövcuddur. Beynəlxalq Bankın ətrafında olanlar problemli məsələ kimi qalıb. Ümumiyyətlə, bank sektorunda ciddi problemlər müşahidə olunur. Bununla bağlı bizə çox müraciət edirlər. Bu, keçid dövrüdür, mən bunu bütün dünyada olan iqtisadiyyatın yeni formaları, maliyyə strukturlarının, sisteminin yenisinin yaranması kimi qəbul edirəm. Bu gün dünyada bu proses başlayıb. Azərbaycan da bu sistemin üzvüdür. Bu, yeni maliyyə nəzarət sistemlərinin həyata keçirilməsi ilə bağlıdır. Ümumiyyətlə, yeni maliyyə ödəniş sisteminin yaradılması mühüm məsələdir. Bunu “müxtəlif kripto strateji yanaşmalar” adlandırıram. Çox vacib məsələlərdən biridir. Əslində bu, dünya maliyyə sistemində çox ciddi müsbət nəticələr verə bilər. Eyni zamanda çox mənfi nəticələrin olması da mümkündür.\n– Amma daha çox mənfi nəticə verəcəyini güman edirlər…\n– Bir müddət öncə, Çində keçirilən IV Dünya İnternet Konfransında iştirak etdim. Orada Azərbaycan və Yeni Zellandiya ilk dəfə idi, təmsil olunurdu. İnternet sahəsində dünyanın aparıcı şirkətlərinin nümayəndləri, yeni yaradılan internet startap şirkətlərinin rəhbərləri, həmçinin internetin yaradıcısı da orda idi. Orda müzakirə olundu ki, növbəti addım nədir, bizi nə gözləyir? Konfransda internetin yaradıcılarından olan Robert Kahnla görüşümüz oldu. O deyir ki, interneti yaradanda belə nəticəni gözləmirdilər. Bu gün artıq internet və internet ətrafında olan texnologiyalar yeni bir mərhələyə qədəm qoyub. Artıq o, idarə olunmayan bir səviyyəyə gəlib çıxıb. Mövzulardan biri də o idi ki, nə etməliyik ki, bu proses idarəolunan olsun. O baxımdan ki, gələcəkdə təhlükəli həddə çatmasın. Eyni zamanda uşaqların internetə girişi, gənclərin internetdən təhlükəsiz istifadəsi ilə bağlı çox maraqlı mövzular var idi. Süni intellektlə bağlı ayrıca müzakirə aparıldı. Orada qeyd olundu ki, yaxın illərdə artıq bu proses elə olacaq ki, insanlar da, maşınlar da (robotlara maşın deyirlər) elə müzakirələr həyata keçirəcəklər ki, insanlar üçün də, maşınlar üçün də çətin olacaq. “Apple”ın baş direktoru Tim Kuk da bu fikiri dedi. Bildirildi ki, maşınlar insanlar kimi fikirləşəndə başa düşüləndi, amma insanlar maşınlar kimi düşünməyə başlayıb. Yəni ona görə həmin o kriptovalyutalarda dünyanın növbəti virtual aləminin, süni intelektin gələcək perspektivləri görünür. Azərbaycan da bu işdə çox fəal iştirak edir, əhalinin 80 faizinin internetə çıxışı var. Dünyada maraqlı proseslər baş verir. Bu maraqlı proseslərin içində Azərbaycanın müstəqil siyasət yürütməsi, dövlətçiliyin qorunub saxlanması çox əhəmiyyətlidir. Yəmən, Liviya, İraqda olanları gördük. Azərbaycan üçün öz müstəqilliyinin qorunub saxlanması prioritet məsələ olmalıdır. Bu gün də cənab prezident bu siyasəti həyata keçirir.\n“Azərbaycana beynəlxalq təşkilatlar vasitəsilə edilən təhdidlər ikiqat artıb”\n– Ümumiyyətlə, Azərbaycana təhdidlər varmı?\n– Əlbəttə. Biz məsələlərə qlobal baxmalıyıq. Azərbaycan balaca bir ölkədir. Amma balaca ölkə olmasına baxmayaraq, Azərbaycanın həm coğrafiyası, həm qonşuları ilə olan münasibəti, enerji potensialı olan ölkə kimi bir çox qütblərdə maraq doğurub. Bu gün ola bilər ki, o təhdidləri fiziki olaraq açıq görmürük, amma beynəlxalq təşkilatlar vasitəsilə edilən təhdidlər ikiqat artıb. Bizi tənqid edənlərin bir məqsədi var. Bəzi məqamları açıq deyə bilmirik, amma başa düşürük ki, Azərbaycanın 15 il əvvəl həyata keçirdiyi enerji və nəqliyyat layihələrini bəzi dövlət indi etməyə başlayır. Dünyada erməni qruplaşmaları və onları dəstəkləyən siyasətçilər var. Bu artıq aydın məsələdir. Böyük Ermənistan xülyası ilə yaşayanların olduğunu hər kəs bilir. Artıq İspaniyada, Kataloniya ətrafında baş verənlər onu göstərir ki, bu təhdid təkcə Azərbaycan üçün deyil, bütün sivil Avropa ölkələri üçün də böyük problem yaradıb. Biz bu təhdidlərə cavab veririk və təhdidlərdən qorxmuruq. Azərbaycan xalqının iradəsi Prezident İlham Əliyevə imkan verir ki, böyük problemlərdən Azərbaycanı sığortalasın. Azərbaycanın siyasi rəhbərliyi xalqın mənafeyini qoruyaraq işlər həyata keçirir. Azərbaycan hökumətinin yürütdüyü elə bir siyasət yoxdur ki, orada Azərbaycan xalqının mənafeyi nəzərə alınmasın. Prezident İlham Əliyev bunu çox yaxşı həyata keçirir. Ona da bu işdə əsas dəstəyi xanımı Mehriban Əliyeva verir. Bizim düşüncəmiz öz ölkəmizi qorumaqla bağlı olmalıdır, yoxsa kimsə haqqımızda nəsə deyirsə, onların fikrinə əsaslanaraq hansısa hərəkəti edə bilmərik. Təbii ki, məsləhətləri dinləyirik, amma onun həyata keçirilməsi zamanı Azərbaycan xalqının milli maraqlarını nəzərə alırıq. Azərbaycan elə layihələr həyata keçirir ki, böyük ölkələr bunu 20-25 ildir həyata keçirə bilmir. İstər tranzit layihələri, istərsə də nəqliyyat layihələri misal ola bilər.\n– Bəzi beynəlxalq təşkilatların Azərbaycan hökumətinə iradları həmin təhdidlərin tərkib hissəsi kimi başa düşülür?\n– Əlbəttə. Dünya dəyişib. Hansısa iradlar bildirilirsə, bu məsələ dövlət qurumları ilə müzakirə olunur. Kimsə ideal deyil ki… Müəyyən çatışmazlıqlar bizdə də var. Bu istiqamətdə işlər davam etdirilir. Bu gün isə müstəvi dəyişib, artıq özlərinin yaratdıqları “qeyri-hökumət təşkilatları” müxtəlif mövqelərdən çıxış edirlər. Onlara elə şərait yaradırlar ki, hətta beynəlxalq təşkilatlardan da nüfuzlu görünürlər. Beynəlxalq təşkilatlar – Avropa Şurası, ATƏT, BMT fikirlərini həmin qeyri-hökumət təşkilatlarının dili ilə deyirlər. Dərinə getsək, görərik ki, bütün bu məsələlərin arxasında Azərbaycanı istəməyən qüvvələr dayanır. Bilirik ki, Azərbaycana qarşı olan beynəlxalq təşkilatın arxasında kim və kimlər durur. Demiriksə, o demək deyil ki, bilmirik. Başa düşürük ki, bunlar Azərbaycana qarşı qurulan oyunlardır. Beynəlxalq təşkilatlar bəzən oyun qaydalarını kobudcasına pozur. Vaxtaşırı onları başa salırıq ki, oyun qaydalarını poza bilməzlər. Belə etməklə Azərbaycan xalqına, dövlətinə qarşı gedirlər. Bu, hansısa nöqsanla bağlı deyil. Onlar Azərbaycanla əmr şəklində danışa bilməzlər. Bilirik ki, onların dedikləri məsələlərin bir çoxu Azərbaycan xalqının mənafeyinə uyğun deyil.\n– Azərbaycanın Avronest Parlament Assambleyasındakı nümayəndə heyətinin rəhbərisiniz. Həmin qurumla Azərbaycanın münasibətləri necədir?\n– Biz böyük qloballaşma prosesinin iştirakçısıyıq. Heç bir halda özümüzü bu prosesdən kənarlaşdıra bilmərik. İstənilən beynəlxalq təşkilatda ən zəif iştirakçılıq da orada olmamaqdan yaxşıdır.\n– Azərbaycanın Avropa Şurasından çıxma məsələsinə işarə edirsiniz?\n– Ümumiyyətlə deyirəm. Ulu öndər Heydər Əliyev çıxışlarında dəfələrlə deyirdi ki, Azərbaycanın ərazi bütövlüyü məsələsi müzakirə predmeti ola bilməz. Bunu Prezident İlham Əliyev də çıxışlarında deyir. Hansısa beynəlxalq təşkilat bizim ərazi bütövlüyümüzü müzakirə edirsə, mütləq şəkildə orada olmalıyıq. Avronest Parlament Assambleyası 2011-ci ildə yaradılıb. “Şərq tərəfdaşlığı” ölkələrinin məqsədləri fərqlidir. Oraya Ukrayna, Gürcüstan, Moldava, Azərbaycan, Belarusiya qoşulub. Hər bir ölkənin fərqli məqsədləri var, bu, belə də olmalıdır. Yəni hər ölkənin özünün xüsusiyyətləri, yanaşması var. Bizim orada təmsilçiliyimiz vacibdir. İmkan verə bilmərik ki, bizim iştirakımız olmadan ərazi bötüvlüyümüzlə bağlı məsələ müzakirə edilsin. Cəmiyyətdə Avropa Parlamentinə çox böyük önəm verilir. Orada 751 deputat var, 28 ölkədən nümayəndə var. Yəni hər kəsin öz fikri ola bilər. Orada olan 28 ölkədən nümayəndə siyasi partiyaları təmsil edirlər, ona görə də yanaşmaları fərqli ola bilər. Bəzən biz orada baş verənlərə reaksiya veririk. Əslində haqlı mövqedən çıxış edirik. Çünki düşünürük ki, baş verənlər xalqın, dövlətin manefiyinə zərər verə bilər. Amma düşünürəm ki, bu reaksiyalar bəzən artıq olur. Bir müddət öncə, Ukraynanın paytaxtı Kiyev şəhərində Avronest Parlament Assambleyasının siyasi məsələlər, insan hüquqları və demokratiya üzrə komitəsinin iclasında ərazi bütövlüyü ilə bağlı mühüm sənəd qəbul olundu. Çox ciddi məsələlər müzakirə olundu. Bildirdim ki, beynəlxalq birlik Ermənistanın işğalçılıq siyasətinə qarşı təzyiqi artırmalıdır. Münaqişənin sülh yolu ilə həllində irəliləyiş olan kimi Ermənistan hakimiyyəti təxribatlara əl atır. Bu isə münaqişənin sülh yolu ilə həllinə mənfi təsir edir. Ermənistan Azərbaycanla bağlı mövzu gündəmə gələndə təxribata əl atır. Təbii ki, onların cəhdlərinin qarşısı alınır. Azərbaycan haqqın, ədalətin tərəfdarıdır. Avronest Parlament Assambleyasının iclaslarında aktiv iştirak edirik. Belə də davam edəcək.\n– Azərbaycan Milli Məclisində Avronest Parlament Assambleyasının Sosial məsələlər, Təhsil, Mədəniyyət və Vətəndaş Cəmiyyətləri üzrə komitəsinin iclas keçirildi. Həmin tədbirdə iştirak etmək üçün ermənilər də Bakıya gəldi. Bəziləri buna narazılığına ifadə etdilər, bildirdilər, işğalçı dövlətin nümayəndəsi Bakıya gəlməməlidir. Həmçinin azərbaycanlı deputatların Ermənistana səfəri məsələsi gündəmə gəldi…\n– Avronest Parlament Assambleyası çərçivəsində azərbaycanlı deputatlar Yerevanda olub. Beynəlxalq təşkilatlarda təmsilçilik imkan verir ki, üzv ölkələrdəki toplantılara qatılasan. Bu, qaydadır. Azərbaycanın tədbiri deyildi ki… Azərbaycanın tədbiri olanda, kimi istəyirsə, dəvət edir. Beynəlxalq təşkilatların təşkil etdikləri tədbirlərdə isə Azərbaycan da, Ermənistan da iştirak edir. Burada saxta vətənpərvərlik etmək nəyə lazımdır ki? Deyirlər, guya erməniləri Azərbaycan dəvət edib. Elə deyil, indiyə qədər elə tədbir olmayıb ki, erməniləri dəvət edək. Ermənistan tərəfi bir çox tədbirə Azərbaycanı dəvət edir.\n– Ermənistan hansı tədbirlərə Azərbaycanı dəvət edir?\n– Beynəlxalq səviyyədə Ermənistanın təşkil etdiyi tədbirləri nəzərdə tuturam. Amma biz o tədbirlərə qatılmırıq. Prinsip bundan ibarətdir ki, Ermənistanla təmas o halda ola bilər, işğal altında olan torpaqlar azad edilsin.\n– Azərbaycan hökumətinin gənclərlə iş siyasətini necə qiymətləndirirsiniz?\n-Azərbaycanda unikal sahələrdən biri də gənclər sahəsidir. Baxın, idman tarixi olan böyük dövlətlər var. Bunların sayı təxminən 60-a yaxındır. Hazırda idman sahəsinə elə şərait yaradılıb ki, artıq Azərbaycanın adı həmin ölkələrlə birgə çəkilir. Bəzən iradlar səsləndirilir ki, filan yerdə legionerlər var, Azərbaycanın futbol üzrə yığma komandasının bəzi üzvləri əcnəbilərdir və.s. Biz bunu inkişaf etdirməliyik, axı Azərbaycanda belə ənənə olmayıb. O başqa məsələdir ki, kimsə idmançıların transferi ilə bağlı sui-istifadə edir. Bununla bağlı da qanunvericiliyə dəyişiklik edilir. Milli Məclisin Gənclər və idman komitəsi yeni yaranıb. Amma buna baxmayaraq, dopinq əleyhinə çox ciddi qanun layihəsini qəbul etdik. Komitə yaranan gündən “yol xəritəsi”ni müəyyən edib. Biz bu istiqamətdə işlərimizi davam etdiririk. Hələ ki, planlaşdırdığımız işdə gecikməmiz olmayıb. Bu gün Azərbaycanda əhalinin 60 faizinin yaşı 35-ə qədərdir. Azərbaycan gənclər ölkəsidir. Təbii ki, bu potensialdan istifadə etmək lazımdır. Ümummilli lider Heydər Əliyev də gənclər siyasətinə böyük önəm verirdi, hazırda bu siyasət davam etdirilir. Gənclər gününün təsis edilməsi, Gənclər və İdman Nazirliyinin yaradılması, Gənclər Təşkilatları Milli Şurasının formalaşdırılması və s. buna misal ola bilər. Prezident İlham Əliyev bu istiqamətdə çox ciddi işlər görür. Gənclər evlərinin tikilməsi, olimpiya komplekslərinin inşa edilməsi, asudə vaxtın təşkili ilə bağlı atılan addımlar təqdirəlayiqdir. İdmanda nəticə medaldır, gənclər siyasətində isə bunu tez görmək olmur, illərlə çalışmaq lazımdır. Artıq müəyyən müddətdir ki, gənclərlə bağlı mühüm addımlar atılır. Bunun da nəticəsidir ki, kifayət qədər gənclər təşkilatı fəaliyyət göstərir. Hazırda xeyli gənc dövlət qulluğunda xidmətə cəlb edilib. Bütün sahələrdə gəncləşmə gedir. Demək olar ki, Azərbaycanda müxtəlif sahələrdə, dövlət qurumlarında işçilərin 90 faizi gənclərdir. Bu prosesin qarşısını almaq mümkün deyil. Təbii prosesdir. Amma bütün hallarda ağsaqqların fikirlərini nəzərə almaq lazımdır. Həmişə deyirəm ki, Azərbaycan gəncinin dinamikası ağsaqqalların həyat təcrübəsidir.\n– Bəzən deyirlər ki, dini ekstremist meyillər gənclər arasında daha çox yayılıb…\n– Biz mütəmadi olaraq bu istiqamətdə tədbirlər həyata keçiririk. Bir müddət öncə də bu mövzuda Dövlət Təhlükəsizliyi Xidməti ilə birgə tədbir təşkil olunmuşdu. Gənclər və İdman Nazirliyi mütəmadi olaraq maarifləndirmə işləri görür. Gənclər səmərəli məşğulluğa cəlb olunmalıdırlar. Problemlərin yaranması dünya görüşü ilə bağlıdır. Bəziləri bunu sosial-iqtisadi durumla bağlayırlar, qətiyyən elə deyil. O faktor da var, amma əsas deyil. Dünyagörüşü, savadlılıq, mədəniyyət səviyyəsi, sonrakı mərhələ isə məşğulluqla bağlıdır. Gənc bekar qalmamalıdır, ona görə də səmərəli məşğulluq mütləqdir. Gənclər üçün alternativ tədbirlər həyata keçirilməlidir. Ən sonda isə cəza mexanizmlərinin sərtləşdirilməsidir. Terror aktını həyata keçirmək istəyən adam bilməlidir ki, onun nəsli bundan əziyyət çəkəcək. Təbii ki, yolunu azanlar da var. Amma Azərbaycanı digər ölkələrlə müqayisə etsək, görərik ki, təhlükə azdır. Üç il öncə qanun da qəbul etdik, Milli Məclisin Gənclər və idman komitəsinin də təklifi də orada yer aldı. İnternetdə, sosial şəbəkələrdə bu cür çağırışlara reaksiya verilməlidir. ABŞ Konqresinin bir deputatı təklif irəli sürüb ki, internetə nəzarətə olunsun. Əvvəllər isə belə deyildi, deyirdilər ki, bu, insan haqlarına müdaxilədir və.s. Kiminsə azadlığı kiminsə həyatına təhlükə yaratmamalıdır.\n– Bir müddət əvvəl, “Facebook” sosial şəbəkəsindəki gənclərlə görüşlər keçirirdiniz. Həmin işlər davam edirmi?\n– Biz gənclərlə mütəmadi olaraq görüşürük. “Facebook” sosial şəbəkəsi vasitəsilə də gənclər mənimlə əlaqə saxlayırlar. Vaxtım olduqca da onlarla görüşürəm. 10 ildir ki, bu işlər davam etdirilir. Əvvəllər daha çox mətbuat vasitəsilə işıqlandırılırdı. Görüşlərdə iştirak edən gənclər, artıq təşkilatlanıblar.\n– Müxalifyönlü gənclərlə münasibətləriniz necədir, müraciət edirlərmi?\n– İnsan nədənsə narazı ola bilər, bu, normal haldır. Tutaq ki, siyasi baxışları fərqli olan gənc müraciət edirsə, mən onun problemlərini necə dinləməyə bilərəm?\n– Kömək də edirsiniz?\n– Onun məqsədi probleminin həlli ilə bağlıdırsa, bacardığımızı edirik. Mən indiyə qədər rast gəlməmişəm ki, kimsə gəlsin və siyasi baxışlarını açıqlasın. Ola bilər, müxalifyönlü gənclər də gəlir, mən onu bilmirəm. Mənə konkret məsələ ilə bağlı müraciət olunur, borcumdur ki, nəyi bacarıramsa, edim. Qəbuluma gələnlərdən hansı siyasi partiyanın üzvü olduqlarını soruşmuram. Bəzən özləri deyirlər ki, Yeni Azərbaycan Patiyasının üzvüyük və s.\n– Məsələn, konkret olaraq, Yeni Azərbaycan Partiyasının siyasi kursunu dəstəkləməyən partiyalardan gələnlər olubmu və özləri deyibmi ki biz müxaliffyönlü filan partiyanın üzvüyük, filan məsələ ilə bağlı kömək edin?\n– (gülür) Yalnız Yeni Azərbaycan Partiyasının üzvləri bunu açıqlayır. Soruşmuruq da. Özləri desələr, deyərlər, deməsələr də heç… Xatırlamıram, kimsə gəlib desin ki, filan partiyanı təmsil edirəm…\n– Azərbaycan Prezidenti yanında Gənclər Fondu 6 ildir yaradılıb. Bu müddət ərzində lazımi nəticə əldə olunubmu?\n– Fond yaradılarkən Prezident İlham Əliyev bizi qəbul etmişdi. Prezident bizim fikirlərimizi soruşurdu ki, hansı istiqamətdə problemlər var. Mən də həmin görüşdə çıxış etmişdim, təkliflərimi vermişdim. Azərbaycandakı gənclər və idman siyasəti dünyaya nümunədir. Gənclər Fondu bir çox istiqamətlərdə yenilik gətirib. Təbii ki, iş olan yerdə problemlər də ola bilər. Ümumilikdə isə Fond normal qaydada fəaliyyət göstərir, maliyyələşdirilən layihələr ünvanına çatır, yəni nəticə verir. Əsas da budur.\n– Təhsil haqqını ödəyə bilməyən tələbələrlə bağlı hər hansı təklifiniz varmı?\n– Dünyada pulsuz təhsil aradan qaldırılır. Bəzi ölkələrdə, ümumiyyətlə, olmayıb. Məncə, Azərbaycanda bu qədər universitetə ehtiyac yoxdur. Fəaliyyət göstərirlərsə, işlərini beynəlxalq səviyyəyə uyğunlaşdırmalıdırlar. Düzdür, vacibdir ki, insanlar işsiz qalmasın, işləsin. Amma bu qədər insan çalışır deyə universitetləri saxlamaq doğru deyil, universitetlər özlərini doğrultmalıdır. Azərbaycan gənci tələbə olanda bilməlidir ki, hansı universitetin tələbəsidir. Bəlkə hansısa peşəyə yiyələnməyi daha yaxşı olar? Gənclər və idman komitəsinə işlə bağlı müraciətlər daxil olur, hansı universitetlərin tələbələri olduqlarını demək istəmirəm. Həmin universitetlər tələbəyə təhsil vermir, diplom verir, bu da gərəksiz bir şeydir. Dünyada bu cür məsələlər aradan qaldırılıb. Düzdür, diplom da vacibdir, amma həm də bilik və bacarıq olmalıdır. Universitetlər özləri getdikləri yolu müəyyən etməlidirlər. Bu istiqamətdə islahatlar dərinləşəcək. Düzgün, qanunauyğun fəaliyyət göstərmək lazımdır. İstedadı olan, amma təhsil haqqını ödəmək imkanı olmayan tələbələrə köməklik edilməlidir. “Maarifçi” Kredit Fondu da belə tələblərə dəstək olur. Dünyada da belədir, universitet görür ki, perspektivli tələbədir, ona yardım edir, təhsil haqqından azad edir. “Maarifçi” Kredit Fondunun hüquqi normativ bazası yaradılacaq. Biz hər kəsə təhsil krediti verməməliyik.\n– Milli Məclisin plenar iclasında dediniz ki, “Azəristiliktəchizat” ASC-dən şikayətlər çox olur, qurum işini görə bilmirsə, ləğv edilsin. Sizcə, daha hansı dövlət qurumları işinin öhdəsindən gələ bilmir?\n– Bu, bütün dövlət qurumlarına aiddir. İşinin öhdəsindən gələ bilməyən dövlət qurumları ləğv edilməlidir. Tutaq ki, dövlət büdcəsindən “n” saylı dövlət qurumuna maliyyə vəsaiti ayrılır. Dövlət vəsait ayırmaqla keyfiyyətli xidmət gözləyir. Belə olmayanda, həmin dövlət qurumları nəyə lazımdır ki? Söhbət işlə təmin olunmadan gedirsə, həmin dövlət qurumunun yerində özəl qurum da olsa, həmin insanlar yenə orada çalışacaqlar. Belə olarsa, problem də olmayacaq, vətəndaşlar da hökumətdən incik düşməyəcək. Bu məsələr Maliyyə Nazirliyində müzakirə olunur.\n– Yəni, Milli Məclisdəki çıxışlarınıza, müraciətlərinizə reaksiya verirlər?\n– Bəli. Ümumiyyətlə, heç bir dövlət qurumu ilə bağlı həll olunmayan məsələm yoxdur… Şəxsi məsələ ilə bağlı müraciət etmirəm ki… Çalışıram, problemləri diplomatik yolla həll edim. Zəng edirəm, həmin dövlət qurumuna gedirəm, bunları etmək problem deyil. Müəyyən məsələlərlə bağlı nazirlərlə, Baş nazirlə görüşlərim olur. Bir neçə dəfə müəyyən məsələlərlə bağlı Baş nazirin qəbulunda olmuşam və problem həllini tapıb.\n– Bu yaxınlarda Baş nazir Artur Rasi-zadənin qəbulunda olmusunuzmu?\n– Olmamışam, amma yenə də getməyi planlaşdırıram. Hələ ki, havalar mülayim olduğuna görə istiliklə bağlı şikayətlər daxil olmur. İsitiliklə bağlı ciddi narazılıqlar var. Qışda hər dəfə qəbul vaxtı seçicilər bu məsələni qaldırırlar.\n“Bəzilərindən fərqli olaraq seçicilərlə şəkil çəkdirməyə getmirəm”\n– Mətbuatda ağacların ən çox Xətai və Binəqədi rayonlarında kəsilməsi ilə bağlı xəbərlər yer alır. Siz vəziyyətlə maraqlanırsınızmı?\n– Açıq danışaq, xəbər saytları yazacaq deyə seçicilərlə şəkil çəkdirməyə getmirəm. Bəziləri bunu edə bilər, amma biz ciddi işlə məşğuluq. Seçicilərlə görüşürəm, şikayət varsa, həll etməyə çalışıram. Şikayət olan dövlət qurumuna sorğu göndərə bilərəm, vəssalam. Qanunla da mənim burada işim bitmiş sayılır. Amma belə etmirəm, narazılıq olmasın deyə problemin aradan qaldırılmasına çalışıram. Hər bir məsələyə individual yanaşmaq lazımdır. Ağacların kəsilməsi və s. məsələlərlə bağlı mənə müraciət olursa, dərhal araşdırıram. Xətai rayonunda Rahim Məmmədov küçəsi 20 ünvanında yerləşən binada bir mənzili bir neçə vətəndaşa satıblar. Ona görə də 100-ə yaxın şikayətçi ilə görüşmüşəm. Hətta məhkəmənin də qərarı icra olunmur. Ona görə araşdırırıq ki, məhkəmənin də qərarı varsa, niyə icra olunmur. Belə məsələlərin həlli üçün görüntü deyil, iş əsasdır. Xətai rayonunda qeyri-qanuni tikililərlə bağlı məsələ də var. Ona görə işimizi Xətai Rayon İcra Hakimiyyəti və hüquq mühafizə orqanları ilə birgə qururuq. Elə məsələlər də var ki, göründüyü kimi deyil.\n– Deputatı olduğunuz seçki dairəsinin ərazisində (Xətai) qəzalı şəraitdə yaşayan məcburi köçkünlər var. Onların köçürülməsi ilə bağlı iş aparılırmı?\n– Xətai rayonunun Cavanşir küçəsində məskunlaşan məcburi köçkünlər, artıq köçürülüb. Bununla bağlı mətbuatda məlumatlar yer alıb… Amma yenə belə ərazilər var. İşğal olunan rayonların da deputatları var, sakinlər onlara müraciət etməlidirlər. Ərazi üzrə biz də müraciətlərə baxırıq. Bu iş daha çox Qaçqınların və Məcburi Köçkünlərin İşləri üzrə Dövlət Komitəsinin öhdəsindədir. 34 saylı Xətai ikinci seçki dairəsində mübahisəli yerlər çoxdur. Bilirsiniz ki, sovet dövründə orada böyük müəssisələr fəaliyyət göstərib. Həmin müəssisələrdə çalışanlar müvəqqəti olaraq, ərazidə yerləşdiriliblər. Müəssisələr bağlandıqdan sonra məcburi köçkünlər də həmin ərazilərdə məskunlaşıblar. Ona görə də köçürülmə zamanı problemlər yaşanır.


"Hər gün dünyanın dörd bir yanına yerləşdirilmiş əsgərlərimizə qarşı təhdid və kəşfiyyat məlumatları alırıq. Nə olursa olsun doğru şəkildə cavab verdiyimizdən əmin ola bilərsiniz".\nQaynarinfo xəbər verir ki, bunu ABŞ Dövlət Katibi Mayk Pompeo bir neçə gün əvvəl Rusiyanın Əfqanıstandakı amerikalı əsgərlərin öldürülməsi üçün Talibana pul təklif etdiyinə dair yayılan məlumatlara münasibət bildirərkən deyib. O, bu məsələni ciddi qəbul etdiklərini və lazımi şəkildə araşdırdıqlarını bildirib:\n"Ruslar 10 ildir amerikalıları orada riskə atmaq üçün kiçik silahlar satırlar. Buna etiraz etdik. Demək istədiyim odur ki, rus həmkarlarımla görüşəndə bu haqda danışıram. Onlara bunu dayandırmalarını deyirəm. Düşünürük ki, Əfqanıstanda mükəmməl olmasa da üst-üstə düşən maraqlarımız var. Bu, onların qapısıdır. Rusların Əfqanıstandan yola salındıqlarını bilirik. Dolayısı ilə orda terror riskini azaltmaq hədəfləri var. Biz Əfqanıstana getdiyimizdən bəri Talibanı dəstəkləmək üçün ora pul axır. Artıq 20 ilə yaxındır. Sadəcə ruslar da deyil. Ruslar üstünlük təşkil edə bilər. Amma bir çox yerdən pul gəlir. Məsələn, İrandan. İran bu gün belə Əfqanıstanda sülh təşəbbüslərimizi baltalamağa davam edir".\nPompeo keçmişdə də bu tip məlumatların alındığını deyib. Əlavə edib ki, ABŞ təkcə Əfqanıstanda deyil Suriya, Liviya və digər bölgələrdə də Rusiyadan və digər düşmən ölkələrdən gələn təhdidləri ciddi qəbul edir. Pompeo ABŞ Prezidentinin Vladimir Putini G7 sammitinə çağırıb çağırmayacağı sualına isə, buna Trampın özünün qərar verəcəyini deyib. Lakin böhran və ya bu tip iddiaların arasında belə Rusiya ilə danışıq aparmağın önəmli olduğunu bildirib. Qeyd edək ki, bir müddət əvvəl ABŞ mətbuatında Rusiyanın Əfqanıstanda amerikalı əsgərlərin öldürülməsi müqabilində Talibana pul təklif etdiyinə dair xəbərlər yer almış və rəsmi Vaşinqtonun da buna görə Moskvaya nota verdiyi iddia edilmişdi. Lakin Moskva sözügedən iddiaları rədd etmişdi.


Sabahdan Azərbaycan ərazisində qar kəsiləcək\n10 Yanvar 2013 13:56 (UTC+04:00)\nAzərbaycan, Bakı, 10 yanvar /Trend, müxbir İ.İsabalayeva/\nSabahdan Azərbaycan ərazisində qar yağıntısının kəsiləcəyi gözlənilir. Bu barədə Trend-ə Ekologiya və Təbii Sərvətlər Nazirliyinin Milli Hidrometeorologiya Departamentindən məlumat verilib.\nBakıda və Abşeron yarımadasında yanvarın 11-də səhər qarın tədricən kəsiləcəyi, güclü şimal-qərb küləyinin gündüz mülayimləşəcəyi gözlənilir.\nHavanın temperaturu gecə 0-3 dərəcə şaxta, gündüz 0-3 dərəcə isti olacaq. Yollar buz bağlayacaq.\nYanvarın 11-də Abşeron yarımadasında soyuq diskomfort şəraitin davam etməsinə baxmayaraq oksigenlə daha zəngin və təmiz hava müşahidə olunacaq. Yanvarın 12-13-də meteoroloji amillərin zəif və mülayim tərəddüdü meteohəssas insanlar üçün nisbətən əlverişlidir.\nAzərbaycanın rayonlarında yanvarın 11-də səhər qərb, gündüz şərq rayonlarında qarın tədricən kəsiləcəyi gözlənilir. Ayrı-ayrı yerlərdə duman olacaq, arabir güclənən qərb küləyi əsəcək.\nHavanın temperaturu gecə 0-5 dərəcə şaxta, gündüz 0-5 dərəcə isti, dağlarda gecə 9-14, yüksək dağlıq ərazilərdə 15-20, gündüz 0-5 dərəcə şaxta olacağı gözlənilir.\nMəlumata görə, yanvarın 9-da axşama doğru yağıntı respublikanın əksər rayonlarını əhatə edib, yanvarın 10-da hava şəraiti daha da kəskinləşib, bəzi yerlərdə intensiv və güclü qar yağıb. Bakıda və Abşeron yarımadasında isə yanvarın 9-da axşam saat 18:00 radələrində yağıntı başlayıb, 21:00 radələrində sulu qara keçib, yanvarın 10-na keçən gecə və səhər sulu qar, qar yağıb.\nƏn çox düşən yağıntının miqdarı Sarıbaşda (Şəki) 23 mm, Gədəbəydə 22 mm, Göygöldə 20 mm, Şəkidə 19 mm, Zaqatala, Ağstafada 15 mm, Daşkəsəndə 12 mm, Qubada 11 mm, Kişçay (Şəki) 16 mm, Yevlaxda 10 mm, Oğuz, Qəbələdə 9 mm, Naxçıvan, Astarada 8 mm, Lənkəran, Altıağacda 7 mm, İsmayıllı, Şahbuz, Bərdə, Zərdab, Göytəpə, Yardımlıda 6 mm, Şərur, Gəncə, Şəmkir, Xaçmaz, İmişli, Kürdəmir, Tərtər, Salyan, Qazıməmməddə 5 mm, Lerikdə 4 mm, Naftalan, Tovuz, Beyləqan, Cəfərxanda 3 mm, Sabirabad, Şamaxıda 2 mm, Culfa, Ordubad, Biləsuvar, Rvarudda (Lerik) 1 mm, Mərəzədə 0.7 mm, Bakıda və Abşeron yarımadasında: Bakıda 8 mm, Neft daşlarında 7 mm, Binədə 5 mm, Pirallahı və Sumqayıtda 3 mm olub.\nQar örtüyünün hündürlüyü Sarıbaşda 62 sm, Zaqatalada 39 sm, İlisuda 34 sm, Gədəbəydə 26 mm, Göygöldə 24 sm, Daşkəsəndə 20 sm, Ceyrançöldə 12 sm, Altıağacda 10 sm, Şahbuzda 18 sm, Kişçayda 17 sm, Naxçıvanda 10 sm, Şəkidə 9 sm, Ağstafada 7 sm, Şərurda 6 sm, Rvarud və İsmayıllıda 5 sm, Qəbələdə 4 sm, Lerik, Kəlvəz və Oğuzda 2 sm, Gəncədə 1 sm təşkil edib.\nMTRŞ radiolarla bağlı narahatedici məqamları açıqladı - NƏLƏRDİR? (ÖZƏL)\nİtaliyanın xarici işlər naziri Azərbaycanın “Dostluq” ordeni ilə təltif olunub\nSiyasət 18 İyul 21:38\nLaura Mattarella Azərbaycanın “Şöhrət” ordeni ilə təltif edilib\nSiyasət 18 İyul 21:34\nQazaxıstan Dəmir Yolları: Transxəzər marşutu üzrə əmtəə dövriyyəsi 2020-ci ildə xeyli artacaq (ÖZƏL)\nBiznes və iqtisadiyyat xəbərləri 17 İyul 13:29\nMoqerini: Aİ-nin "Şərq Tərəfdaşlığı" ölkələrinin ərazi bütövlüyünə dair qəti mövqeyi var\nSiyasət 16 İyul 23:15\n"Neftçi"nin baş məşqçisi: "Bizi güclü komanda ilə çətin oyun gözləyir"\nYol polisi sürücülərə müraciət etdi - Avtomobilləri və nömrələri təmiz saxlayın\nSumqayıtda dənizdə batan gəncin meyiti tapılıb\nSTP xaricə növbəti dəfə böyük həcmdə ixrac həyata keçirib (FOTO)\n206 Azərbaycan vətəndaşı ölkəyə qayıdıb\nAzərbaycanda qaçqın statusu ilə yaşayan şəxslərin sayı 23 faiz artıb\n8 əcnəbinin saxta sənədlərlə Azərbaycana daxil olmaq cəhdinin qarşısı alınıb (FOTO)\nBu il Azərbaycana gələn əcnəbilərin sayı 10 faizdən çox artıb\nYol qəzalarında yararsız olmuş təhlükəsizlik sədləri təmir edilir - HANSI YOLDA?


Azıx mağarasından son görüntülər – FOTOLAR - Günün Səsi Azıx mağarasından son görüntülər – - Günün Səsi\nAzıx mağarasından son görüntülər – FOTOLAR\nGununsesi.info xəbər verir ki, Qarabağda ermənilərin ziyan vurduqları tarixi irsimizdən biri də nəinki Azərbaycanın, eləcə də dünyanın nadir mədəni sərvətlərindən olan Azıx mağarasıdır. Xocavənd rayonu ərazisində, dəniz səviyyəsindən təxminən 1000 metr yüksəklikdə, Quruçay yatağında yerləşən Azıx mağarası dünyanın ən qədim yaşayış məskənlərindən biridir. Azərbaycan alimlərinin 1960-cı ildən başlayaraq burada apardığı tədqiqatlar nəticəsində mağaranın qədim yaşayış məskənlərindən biri olduğu üzə çıxıb. Burada aşkar olunan qədim insana məxsus alt çənə sümüyünün 350-400 min il yaşı var. Azıx mağarasında çənə sümüyündən başqa qədim insanlara məxsus müxtəlif alətlər və ocaq izləri də aşkar olunub. Bu alətlərin 1-1,5 milyon il əvvələ aid olduğu güman edilir.\n“Azıx nəinki Azərbaycan arxeologiyasında, paleontologiyasında, eyni zamanda, qədim insanların yaranması və formalaşmasını öyrənmək üçün dünyada ən mühüm poleoid düşərgəsidir. Azıxda tapılmış maddi-mədəniyyət qalıqları əsasında Quruçay, qədim Aşil, orta Aşil, Mussey mədəniyyətləri və digər mədəniyyətlər öyrənilir. Quruçay mədəniyyətinin əmək alətləri Şərqi Afrikanın Olduvay mədəniyyəti kompleksi ilə uyğunluq təşkil edir. Mən deyərdim ki, Azıx mağarası öz əhəmiyyətinə görə Olduvaydan da üstündür. Çünki Olduvay açıq, Azıx isə mağara düşərgəsidir”, – deyə o qeyd edib.\nPrevious “Paşinyan hakimiyyətini qoruyacaq, belə davam edərsə…” –\nNext 1690 yeni yoluxma


Durango: Vəhşi Torpaqlar ilin MMO'larından biri olur | Androidsis\nDurango: Wild Lands, bir çox hərəkət azadlığı ilə əla yeni bir dinozavr MMO yaşamasıdır\nBiz idik Durango: Wild Lands-in gəlişini gözləyir və nəhayət o, bizə bu nəhəng dinozavrlardan zövq alacağımız bütün bir sağ qalma MMO gətirmək üçün buradadır. Qrafik olaraq on olan və açıq aləmində tapdığımız hər hansı bir elementin yaşamağımıza kömək edəcəyini kəşf edəcəyimiz bir oyun.\nHaqqında danışırıq E3-də ən yaxşı oyun seçilən bir MMO Game Critics Awards-da mobil cihazlar üçün yeni bir həyatı araşdırmaq, qurmaq və qurmaq üçün bir macəraya hazır olun. Smartfonunuzun ekranından və birlikdə yaşamağı öyrənməli olduğunuz dinozavrlardan hər şey.\n1 Bütöv bir Yura macərası\n2 Öz şəxsi adanızı yaradın\n3 Durango: Vəhşi Torpaqlar ilin sensasiyalarından biri kimi\nBütöv bir Yura macərası\nHər növ bir sıra dinozavr oyunları ilə qarşılaşırıq Tam Metal Canavarlar necədir, ancaq mobil telefonumuzun ekranına ən yaxşı şəkildə gətirən Durango: Wild Lands. İlk anlardan bütün intensivliyi və zərifliyi yaşayacağıq vizual aspektdə. Sərnişinlərlə dolu olan qatardan, demək olar ki, tamamilə məhv edilməsi ilə macəramızın başlanğıcı olacaqdır.\nİzometrik bir görünüş ilə edə bilərik xarakterimizi yaradın və beləliklə səyahətimizə başlayın sıfırdan, çünki köməyə gəlməyincə özümüzü ağzımıza atacaq bir şeyimiz olmayacaq. Bu ilk dəqiqələrdən sonra müxtəlif canlıları toplaya biləcəyimiz, ovladığımız, araşdırdığımız, becərdiyimiz və özümüzü qoruya biləcəyimiz bir mühitin sağ qalması ilə özünüzü yaratmağa başlamalısınız.\nUn eyni çayın olduğu çox dinamik bir dünya Yuyulmağımıza və ya yaxşı bir su içməyimizə xidmət edəcəkdir. Beləliklə Durango vəhşi təbiətində sizi gözləyən şeylər haqqında bir fikir əldə edə bilərsiniz. Bəzi mühitlərin qrafika və dizayn səviyyəsinə və ağıllı telefonunuzun ekranında bütün yeri tutacaq bu nəhəng dinozavrlara təəccüblənəcəyiniz bütün bir tarixdən əvvəlki bir dünya.\nÖz şəxsi adanızı yaradın\nAçıq bir dünya olmaq, bacardığımız yerdə öz şəxsi adamızı yaratmağımızı da təmin edir toplamaq, ovlamaq, sənətkarlıq etmək, bişirmək, əkmək, qurmaq və genişləndirmək bacarıqlarımızın yanında ustalığımız. Dəyərli mənbələr tapmaq və ya bu əhliləşmiş dinozavrlarla tanış olmaq üçün kəşfiyyat əskikliyi də yoxdur.\nBütün çox oyunçu hissəsi yol açır klanlar qurun, yoldaşlarımızla təşkilatlanın və hətta firavan kəndlər qurun bununla nəyin bahasına olursa-olsun yaşamaq məcburiyyətində olduğumuz bir dünyaya gedəcəyimiz yol. Düzgün irəliləmək üçün səviyyəmizə çatmalı olduğumuz bir bütün MMO.\nTələb etsəniz yaxşı bir terminaldır müəyyən vaxtlarda lal qalırıq burada çox xüsusi bir atmosferin yaradıldığı və bizi bu günləri oynamağa davam etdirməyə təhrik edən. Yaşamaq dünyasındakı digər oyunçularla oynayacaq bir MMO axtarırsanız, bu gün tapa biləcəyiniz ən yaxşısı budur.\nBunun kimi bir çox detal var ünsiyyət qura bilmək üçün duyğuları bizi tamamilə əldə edəcək simvollarla. Eynilə terminaldakı mikrofondan istifadə edərək səsinizdən istifadə edərək klanda növbəti hərəkətlərin nə olacağına qərar verə bilərsiniz. Başqa sözlə, mobil cihazdakı bir MMO-da istədiyimiz hər şey var.\nDurango: Vəhşi Torpaqlar ilin sensasiyalarından biri kimi\nİndi ümid edək ki, digər keyfiyyətli oyunlarla tanınan NEXON şirkəti, yeniləyin və daha çox məzmun gətirin bütün onlayn oyunçu icmasının Durango ətrafında toplanması üçün. Çox şey vəd edən və onsuz da ilk versiyasında dünyada minlərlə oyunçunu aldatmaq üçün hər şey var.\nTexniki cəhətdən Durango: Wild Lands, animasiyalarda bəzi detallara sahib olmasa da, mükəmməlliklə sərhəd bir oyundur. Bəli, hazırlaş çox real mühit və effektlərə sahib inanılmaz bir mühit yağış kimi hər növ. Qrafika on nəfərdir və simvollar mükəmməl dizayn edilmişdir. İlk dəqiqələrdə sizi həmin dinləmələr, səslər və ya ilk dinozavrlarımızı tapdığımız sehrli anlar sizi heyran edə biləcək bir oyun.\nDurango unudulmuş MMO janrında böyük bir yer qazanmaq üçün gəlir mobil telefonlarımızda. Yeniləmələrdə necə keçdiyini görəcəyik, amma əvvəlcə çox şey vəd edir. Digər RPG-ləri və bu avtomatik hücum sıyıqlarını unutacaq bir oyun axtarırsanız, Durango alır, nə gözləyirsiniz?\nEdə biləcəyimiz hər şey\nBir kənd yarada bil\nMəqaləyə tam yol: Androidsis » Android Oyunları » Durango: Wild Lands, bir çox hərəkət azadlığı ilə əla yeni bir dinozavr MMO yaşamasıdır\nHonor V20, Yeni Magic UI 2.1 Yeniləməsi ilə Ark Kompilyatorunu əldə etdi\nCUE dəstəyi təklif edən Libre Music ilə musiqi kitabxananızı mümkün olan ən yaxşı şəkildə təşkil edin


"Daxili bazarda işləmək müəssisə yaradanlar üçün ağır yükdür" - Hürriyyət\nEv Aktual “Daxili bazarda işləmək müəssisə yaradanlar üçün ağır yükdür”\n“Daxili bazarda işləmək müəssisə yaradanlar üçün ağır yükdür”\n10:44 - 29 Aprel, 2021\nAraz Ağalarov: “Məcmu tələbat azalıb, bir çox insanın maaşı aşağı salınıb, gəlirlər hər il azalır”\n“İqtisadiyyatda situasiya mürəkkəbdir, indiki mərhələdə biznesin inkişafı barədə deyil, onu qoruyub saxlamaq barədə düşünmək lazım gəlir. Hər şey üst-üstə düşüb – həm pandemiya, həm vergi yükü, hansı ki, sahibkarları sıxır… Fikrimcə, bu vergi yükü reallıqlara uyğun gəlmir”. “Hürriyyət” virtualaz.org-a istinadən xəbər verir ki, bu sözləri Azərbaycan əsilli rusiyalı milyarder-oliqarx Araz Ağalarov TASS-a verdiyi geniş müsahibəsində deyib.\nBiznesmen bildirib ki, hökuməti tənqid etmək ən yaxşı iş deyil, amma faktdır ki, bütün səviyyələrdə biznes büdcəyə hər 1 rubl gəlirdən 40 qəpiyini verir. “Daxili bazarda işləmək müəssisə yaradanlar üçün ağır yükdür. Mənim mövqeyim belədir. Məcmu tələbat azalıb, bir çox insanın maaşı aşağı salınıb, gəlirlər hər il azalır…” – Ağalarov gileylənib.\nBiznesmenin fikrincə, vergiləri azaltmaq çoxdan lazımdır. Lakin o, hökumətin indi bu addıma getməyəcəyini başa düşdüyünü deyir. Bununla belə “nələrisə dəyişməyin lazım olduğunu” bildirir:\n“Ölkədə sanki iki iqtisadiyyat var. Kimsə kredit vəsaitləri və öz vəsaitləri hesabına biznes qurub. Və bu ayrı mövzudur. Digərləri isə iri müəssisələrin sahiblərinə çevriliblər, hansı ki, onları özləri qurub yaratmayıblar, özəlləşdirmədə əldə ediblər. Onlara afərin. Lazım olan vaxtda lazım olan yerdə olublar, bu gün isə istehsala nəsə yatırırlar, onların aktivlərinin məcmu dəyərinə uyğun gələn kredit öhdəlikləri də yoxdur. Razılaşın ki, bu, tamam başqa şərtlərdir. Burada müəyyən ədalətsizlik var, mən belə hesab edirəm. Ona görə də deyirəm: bizə piylənmək vaxtı deyil, indiki repertuarı saxlamaq, sifətini itirməmək lazımdır. Bu, çətindir, amma öhdəsindən gəlirik”.\nƏvvəlki məqaləİnzibati məhkəmələr inzibati orqanların dəftərxanası rolunda\nNövbəti məqalədəRusiyada azərbaycanlı biznesmenin bazarlarına ordu yeridildi


KOB evlərinə gəlmədən onlayn növbə əldə et – Economic.Az\nEconomic.Az > Biznes > KOB evlərinə gəlmədən onlayn növbə əldə et\nKOB evlərinə gəlmədən onlayn növbə əldə et\nKOB evlərində dövlət və özəl qurumlar tərəfindən göstərilən xidmətlərdən istifadə etmək istəyən sahibkarlar mərkəzlərə gəlmədən onlayn növbə əldə edə bilərlər.\nBu məqsədlə Kiçik və Orta Biznesin İnkişafı Agentliyi (KOBİA) tərəfindən yaradılmış “KOB növbə” sistemi KOB evlərinə müraciət edən sahibkarlara daha operativ xidmətin göstərilməsinə imkan verir. “KOB növbə” tətbiqi sahibkarlara KOB evlərində olan növbə sayı və növbənin bitmə vaxtını izləməyə imkan verir ki, bu da sahibkarların vaxt itkisinin qarşısını alır.\nSahibkarlar “KOB növbə” tətbiqini “Android” (“GooglePlay”) əməliyyat sistemləri ilə çalışan mobil qurğular üzərindən yükləyə bilərlər (https://play.google.com/store/apps/details?id=aze.asanx.kob_queue).\nQeyd edək ki, sahibkarlara vahid məkanda xidmətlərin göstərilməsi üçün hazırda Xaçmaz və Yevlax şəhərlərində olmaqla iki KOB evi fəaliyyət göstərir. KOB evlərinin hər birində sahibkarlara 20-yə yaxın dövlət və özəl qurum tərəfindən 200-dən çox xidmət təqdim olunur. Ətraflı məlumat üçün: https://bit.ly/3xhY4rs


Elşən Mustafayev: "Bu da birinci qədər təhlükəli və Azərbaycanı qane etməyəcək bir plandır" - Azinforum.az İnformasiya Portalı\nAna səhifə / Sosial / Elşən Mustafayev: “Bu da birinci qədər təhlükəli və Azərbaycanı qane etməyəcək bir plandır”\nElşən Mustafayev: “Bu da birinci qədər təhlükəli və Azərbaycanı qane etməyəcək bir plandır”\n“Rusiya istəsəydi, bu problemin həllinə çoxdan nail olmuşdu”\nRusiyanın baş naziri Dmitri Medvedyev növbəti dəfə Dağlıq Qarabağ münaqişəsindən söz açıb. Hökumət başçısı “Rossiya 1” televiziya kanalının “Vesti v subbotu” proqramına müsahibəsində Rusiyanın Dağlıq Qarabağ probleminin nizamlanmasına başladığını bildirib. Onun sözlərinə görə, əsas məsələ atəşi saxlayıb danışıqlar masasına oturmaqdan ibarətdir. Medvedyev deyib ki, Rusiya münaqişənin uzanmamasına çalışır.\n“Bütün olanlardan sonra təsir gücünə malik, həm Ermənistan, həm Azərbaycanla tərəfdaşlıq münasibətləri olan bir dövlət kimi, Rusiya münaqişənin uzanmaması üçün ondan asılı olan hər bir şeyi etməli idi. Biz istəyirik ki, konflikt permanent mərhələyə qədəm qoysun.\nOna görə Rusiya prezidenti Putin Azərbaycan Prezidenti İlham Əliyevə və Ermənsitan prezidenti Serj Sarkisyana zəng vurdu, mövqeyimizi ifadə etdi”.\nMaraqlıdır ki, baş nazir münaqişənin dondurulmuş qalmasının daha yaxşı olduğuna diqqət çəkib: “Münaqişənin dondurulmuş vəziyyətdə saxlanması, başqa sözlə, onun sürətli həllindən imtina etməklə insan həyatını qurban verərək həll edilməsi arasında seçim etməyimlə bağlı məndən soruşsanız, mən birincini seçərdim. İndiki vəziyyətin qalması daha yaxşıdır, nəinki qan tökülməsi”.\nMedvedyev Rusiyanın Azərbaycana və Ermənistana silah satmasına da münasibət bildirib. “Rusiya Ermənistan və Azərbaycana silah satışını dayandırarsa, onun yerini başqa ölkələr tutacaq. Təsəvvür edin ki, Rusiya bu roldan imtina etsə, yer boş qalmayacaq. Tərəflər başqa ölkələrdən silah alacaqlar”,-deyə o qeyd edib.\nAzərbaycan Milli İstiqlal Partiyasının sədr müavini Elşən Mustafayev “Bakı-Xəbər”ə bildirdi ki, Azərbaycanın işğal olunmuş ərazilərinin təmas xəttində 2 aprel 2016-cı ildə erməni hərbi birləşmələri tərəfindən atəşkəsin pozulması nəticəsində yaranmış hərbi əməliyyatların ilk günlərindən Rusiyanın mövqeyi onların KİV-ləri və TV-lərinin fəaliyyətindən məlum oldu:\n” Həmin proqramlarda politoloqlar problemin azı 50 illik dondurulmasını, onun həllini düşmənçilik hissləri olmayan gələcək nəsillərə saxlamağı təklif edirdilər. Eyni təklifi dəqiqliklə Medvedyev səsləndirdi. Bundan bir gün öncə Lavrov da 5+2 təklifini yenidən ortaya atmaqla, digər bir variant irəli sürdü. Əslində isə bu da yenilənmiş Madrid prinsiplərində olan təkliflərə yaxın bir təkliflərdir. Hesab edirəm ki, hər iki variant bir mərkəzdə hazırlanıb və bunu şərti olaraq A və B variantı kimi adlandırardım. Hər iki variant, nəticə etbarilə, Azərbaycanın maraqlarına xidmət etməyəcək. “Lavrov planı” kimi təqdim olanan Putin planının məğzi odur ki, 5 rayonun qaytarılmasından sonra Dağlıq Qarabağın status müzakirələri başlansın, eyni zamanda, Laçın və Kəlbəcərlə bağlı məsələlər də müzakirə olunsun. Azərbaycan buna razılıq verəcəyi halda Ermənistan dərhal deyəcək ki, bufer zonanı qaytardığımız üçün Qarabağ ermənilərinin danışıqlar prosesi boyunca təhlükəsizliyi təhdid altında olacaq. Bu zaman da araya müvəqqəti sülhməramlıların yerləşdirilməsini Rusiya təklif edəcək, bununla da Abxaziya və Cənubi Osetiyada olduğu hal yaranacaq və danışıqların müddətinin nə qədər olacağı da məlum olmayacaq. Bundan sonra, Azərbaycan istəsə belə, hər hansı hərbi əməliyyatın keçirilməsi mümkünsüz olacaq. Çünki bu halda gərək sülhməramlıların üzərindən keçəsən. Medvedyevin təklif etdiyi problemin uzun müddətə dondurulması planı isə “Lavrov planı” baş tutmayacağı halda dövriyyəyə buraxılacaq ikinci plandır. Bu da birinci qədər təhlükəli və Azərbaycanı qane etməyəcək bir plandır. 40-50 il sonra işğal altında olan ərazilərdə doğulacaq ermənilərin artıq 3-4-cü nəsli yetişəcək. Onlar ən azından oranı inanaraq öz vətəni hesab edəcək. Bu gün ermənilər həmin torpaqların onlara aid olmadığını bilirsə və yaxud bu gün Ermənistanda insanlar onlara aid olmayan torpaqlarda övladlarının əsgərliyə getməsinə etiraz edirsə, 40-50 il sonra bu cür düşünməyəcəklər.\nProblemin dondurulması səbəbilə Azərbaycanın gələcək nəsilləri ən azından bugünkü gənclər kimi Qarabağ məsələsində nə dərəcədə barışmaz olacaq, o da məlum deyil. Hesab edirəm ki, Rusiya istəsəydi, bu problemin həllinə çoxdan nail olmuşdu. Amma, görünür, ya bu problemin uzanması, ya da ermənilərin istəyinə zidd olmayan şəkildə həll olunması onun əsas məqsədidir”.\nÖncəki Mədət Quliyevdən boşalan postu kim tutacaq? – Xidmət rəisliyinə şanslı namizədlərin adı açıqlandı\nNövbəti Ermənilərin itkiləri artır, daha 16 hərbçidən xəbər yoxdur


Geomaqnit qasırğası olacaq – Yenicag.Az\nAna Səhifə Cəmiyyət Geomaqnit qasırğası olacaq\nYeni Çağ Media Qrupu – İyun 01, 2018 - 16:40\nÖtən gündən başlayan geomaqnit həyəcanlaşmasının bu gün və qarşıdan gələn günlərdə davam edəcəyi, hətta qasırğaya keçəcəyi gözlənilir.\nYenicag.az xəbər verir ki, bunu AMEA-nın Şamaxı Astrofizika Rəsədxanasının elmi işlər üzrə direktor müavini Elçin Babayev deyib.\nO bildirib ki, hazırda əsas geomaqnit indekslərindən biri olan Kp-nin qiyməti 4-dür (maksimum 9 olur), lakin, o, daha da artacaq: “Yaxın saatlarda və 2 iyun tarixində 55% ehtimalla G1 sinifli qasırğa gözlənilir. Maksimal şkala G5-dir və bu cür şkalaya uyğun qasırğalar nadir hallarda, 11-ildə 1-2 dəfə baş verir. Geomaqnit həyəcanlaşmasının əsas səbəbi Günəş səthində hal-hazırda mövcud olan və müsbət polyarlığa malik böyük ölçülü və maraqlı formaya malik “tac dəliyi”ndən başlanğıcını götürən yüksək sürətli Günəş plazma küləyinin təsiridir. “Tac dəlikləri”ndən yüklü plazma zərrəciklərı Günəş tacını asanlıqla tərk edir və sürətlə planetlərarası fəzaya, o cümlədən də, Yerə planetinə doğru yönəlir. Hal-hazırda “günahkar” plazma küləyini sürəti 600 km/saniyədir”.\nE.Babayev əlavə edib ki, planetlərarası maqnit sahəsinin Z komponentinin cənub istiqamətinə yönəlməsi, kosmik hava şəraitini daha əlverişsiz edir və “katalizator” rolunu oynayır: “Meteoroloji şəraitin dəyişmələri kosmik hava ilə yanaşı neqativ diskomfort effektlərini artırır. Qasırğa yuxarı en dairələrində daha effektiv olur, əsrarəngiz qütb parıltlarının (“Aurora borealis”) şəkilləri də tezliklə mediada yayılacaq. Bizim orta coğrafi en dairələri üçün təsir adətən zəif olur. Sağlam insanlardan fərqli olaraq, risk qrupuna daxil olan – xroniki ürək-qan-damar xəstəliklərinə düçar olanlar, ahıllar, uşaqlar isə gərginlikdən qaçmalı, yüngül qabaqlayıcı tədbirlər (həkim məsləhəti əsasında) görməlidirlər”./Report/\nElçin Babayev, geoomaqnit,


Yayınlanma tarixi:17.04.2019 09:52:57\nDövlət Statistika Komitəsindən İslamazeri.com-a verilən məlumata görə, gömrük orqanlarında qeydiyyatı aparılıb, lakin gömrük rəsmiləşdirilməsi tam başa çatdırılmayıb ixrac olunan xam neft və təbii qazın statistik qiymətləndirilən dəyəri nəzərə alınmaqla 2019-cu ilin yanvar-fevral aylarında ölkənin xarici ticarət dövriyyəsi 5121,2 milyon ABŞ dolları, o cümlədən ixracın dəyəri 2955,4 milyon dollar, idxalın dəyəri 2165,8 milyon dollar təşkil etmiş, nəticədə 789,6 milyon dollarlıq müsbət ticarət saldosu yaranıb. 2018-ci ilin yanvar-fevral ayları ilə müqayisədə xarici ticarət dövriyyəsi faktiki qiymətlərlə 13,0 faiz, o cümlədən idxal 49,1 faiz artmış, ixrac isə 4,0 faiz azalıb. Real ifadədə dövriyyə 6,1 faiz, o cümlədən idxal 18,7 faiz, ixrac 0,1 faiz artıb.\nDövlət Gömrük Komitəsinin məlumatlarına əsasən ixracın 37,7 faizini İtaliyaya, 8,7 faizini Türkiyəyə, 7,6 faizini Almaniyaya, 4,7 faizini İspaniyaya, 4,6 faizini Portuqaliyaya, 4,4 faizini Hindistana, hər biri 3,7 faiz olmaqla Gürcüstan və Avstriyaya, 3,4 faizini Çexiyaya, 2,8 faizini Rusiyaya, 2,7 faizini Yunanıstana, 2,6 faizini Fransaya, 2,4 faizini İsrailə və qalan 11,0 faizini isə digər ölkələrə göndərilmiş məhsulların dəyəri təşkil edib.\nÖlkəmizə idxal olunmuş məhsulların ümumi dəyərinin 12,7 faizi İsveçrə, 11,6 faizi Rusiya, 9,1 faizi Türkiyə, hər biri 8,4 faiz olmaqla İran və Çin, 5,8 faizi Kanada, 4,3 faizi ABŞ, 3,9 faizi Almaniya, 3,7 faizi Avstraliya, 3,0 faizi Ukrayna, 2,6 faizi Belarus, 2,4 faizi İtaliya, 24,1 faizi isə digər ölkələr ilə aparılan idxal əməliyyatlarının payına düşüb.\n1İŞİD-in İraq lideri məhv edildi\n2Almaniya gələn ayın ortası 31 ölkə ilə səyahət qadağasını ləğv edir\n3Yəmən böhranı dünyada ən pis insan böhranıdır


Porsche paltaryuyan hazırladı - FOTO - AVTO - Fins.az\nPorsche paltaryuyan hazırladı - FOTO\nPorsche Design studiyası yapon məişət texnikası istehsalçısı olan Panasonic şirkətinin sifarişi ilə paltaryuyan maşının xarici görkəmini dizayn edib. Premium sinfinə aid olan Panasonic Alpha Çin bazarında 2900 dollara satılacaqdır.\nFins.az xəbər verir ki, Panasonic Alpha maşınının əsas cəhəti tutqun rəngli paslanmayan poladdan hazırlanmış gövdəsi və Porsche avtomobillərinin cihazlar panelinə bənzəyən rəqəmsal panelidir. Paltaryuyan maşın Wi-Fi modulu ilə təchiz edilibdir ki, bu modulun köməkliyi ilə maşın sahibi yuyucu vasitənin miqdarını tənzimləyə, maşını smartfonun köməyi ilə işə sala və yumanın bitdiyi barədə məlumat ala bilər. Bundan başqa, maşın vibrasiyanın qarşısını alan asqıya və unikal havalandırma sisteminə malikdir. Yuma bitdikdən sonra paltaryuyan maşınnın qapısı iki santimetr irəli çıxaraq havanın dərhal içəri daxil olmasını təmin edir. Bu barədə Av\nPanasonic şirkətinin məişət texnikası bölümünün rəhbəri Tetsue Homma Çin bazarının seçilməsinin səbəbini belə açıqlayıb: “Varlı çinlilər alman dizaynına və smartfonla idarəetməyə üstünlük verirlər. Digər ölkələrdəki alıcılar buna görə pul ödəmək istəmirlər. Onların istehlak iştahası fenomenaldır. Biz onlara lazım olan qədər maşın istehsal edə bilmərik”.


“Kontakt Home” yeni qazanc əldə etmə mexanizmi, və ya RYTN ilə şərik haqqsız qazanc əldə etmə ... » Azerinform.az\n“Kontakt Home” şirkətinin fəaliyyəti ilə bağlı vətəndaş şikayət edib. Beləki, “Kontakt Home” vətəndaşa 12 ay müddətinə faizsiz kreditlə telefon verib. Adındanda gördüyümüz kimi faizsiz kredit şərti qoyulub. Amma faizsiz olan bir məsələnin sorasında faizin adı dəyişərək cərimə tətbiq edilir və cərimə mütləq şəkildə vətəndaşdan alınmadıqda heç bir məsələnin həl edilməsi təmin edilmir. Vətəndaş İMEL kodla işlək olan mobil telefon götürüb bu telefonun isə iki İMEL kodu var. Hər iki İMEL kodu deaktiv edərək müştərinin əlaqə yaratması və o telefondan istifadəsinə məhdudiyyət qoyulur. Buna səbəb isə kreditin ödənişinin vaxtında yəni müəyyən edilmiş müddətdə ödənilməməsidi. Ödənişin gecikməsi zamanı Şirkət rəsmi məktubla Rabitə və Yüksək Texnalogiyalar nazirliyinə müraciət etməli və bu müraciət əsasında İMEL kodlar diaktiv edilməlidir. İlk öncə onuda qeyd edək ki, müştəri tam şəkildə ödəniş etmədiyindən məhsul şirkətin məhsulu olaraq tanınmaqdadır. Amma blok edilmə müraciətinində şirkət tərəfindən edildiyini nəzərə aldıqda şirkət özünün yeni müraciəti ilə blok edilmənin ləğvini təmin etməlidir. Lakin bu tələbi etmədən şirkət hər bir telefonun blokdan çıxarılması üçün müqaviləsinə şərt əlavə edərək ödəniş alacağın qeyd edir. Kredit alan şəxslər isə heç zaman müqaviləni tam oxumurlar. 10-15 səhifədən ibarət yaradılan müqaviləni sizcə kim oxumağa həvəs göstərir ki..?\nİlin sonunadək Bakcell 400-ə yaxın yeni 4G (LTE) baza stansiyası istifadəyə ...\nKredit borcu olanlara axşam-axşam BƏD XƏBƏR - Polis Sizi...


Məcburi köçkünlərə bu halda müavinətlərin verilməsi 3 il davam edəcək\n22:55 04 Dekabr 2020\n© CC BY-SA 4.0 / Ilgar Jafarov / Azerbaijani refugees from Kalbajar\n22:49 14.11.2020 Qısa URL\nFuad Hüseynov deyib ki, qanunlara uyğun olaraq məcburi köçkünlər öz doğma torpaqlarına qayıtdıqdan sonra statuslarını itirirlər\nBAKI, 14 noyabr — Sputnik. "Məcburi köçkün soydaşlarımızın mütləq əksəriyyəti öz doğma torpaqlarına qayıtmaq əzmindədir. Təbii ki, məcburi köçkünlərin öz torpaqlarına qayıtması məsələsi könüllülük əsasında aparılacaq".\nSputnik Azərbaycan-ın "Report"a istinadən xəbərinə görə, bunu Qaçqınların və Məcburi Köçkünlərin İşləri üzrə Dövlət Komitəsinin sədr müavini Fuad Hüseynov deyib. "Biz əminik ki, cənab Prezidentimizin də qeyd etdiyi kimi, məcburi köçkün soydaşlarımız üçün işğaldan azad olunmuş doğma torpaqlarımızda cənnət məkanı yaradılacaq. Ora qayıtmaq isə hər bir keçmiş məcburi köçkün üçün bir fəxarət hissi olacaq", - o vurğulayıb.\nO bildirib ki, Azərbaycanda məcburi köçkün və qaçqınlarla bağlı iki qanun mövcuddur. Onlardan biri "Məcburi köçkün və qaçqınların statusu haqqında" digəri isə "Məcburi köçkünlər və onlara bərabər tutulan şəxslər üçün vahid aylıq müavinətin müəyyən edilməsi haqqında" qanunlardır. Fuad Hüseynov deyib ki, həmin qanunlara uyğun olaraq məcburi köçkünlər öz doğma torpaqlarına qayıtdıqdan sonra statuslarını itirirlər: "Müavinətlərin verilməsi məsələsinə gəldikdə isə onu deyə bilərəm ki, hətta öz doğma torpaqlarına qayıtdıqdan sonra 3 il müddətində keçmiş məcburi köçkün soydaşlarımıza sosial yardımın verilməsi və sosial müdafiə tədbirlərinin görülməsi davam etdiriləcək".


Kişilər və Qadınlar üçün Dəyirmi Günəş Şüşələrinin 15 Müxtəlif Stilləri - Gözəllik və Moda - 2022\nDəyirmi Günəş gözləri çox dəfə istifadə olunur. Ancaq cazibəsini itirmədi. Bu, indi çox a-gün olmuşdur. Gənclər moda və üslubda daha çox dəyirmi şəklində günəş gözlüyü geyindilər. Dəyişən günəş eynəyi müasir üslubda bəzən son toxunma ilə bəzənir. Çərçivəsində və obyektivdə bir çox yeni dizaynlar vurğulanmaq üçün yaradılıb. Lens ölçüsündə fərqləri də görəcəksiniz. Bu günümüzün nəslindən daha çox xoşuma gəldiyi üçün xülya kimi qurulur. Vogue qalmaq üçün gedir.\nDəyirmi şəkilli çərçivələri olan müxtəlif günəş eynəyi:\nGörünüşünüzü sərgiləyən 15 dairə günəş gözlüyü siyahısı.\n1. Qara dəyirmi günəş eynəyi:\nQara həmişə ictimaiyyətdə isti bir sevimli rəng olmuşdur. Bu günəş şüşəsi onu geymək üçün kişiləri cəlb etmək keyfiyyətinə malikdir. Bu, kişilərə ən yaxşı görünür. Bu günəş şüşəsi olan bir adam parlayır və əmin şəkildə göstərir. Onun üslubu gözəldir. Bu, yandırıcı və ehtiraslı görünüşünü aşkar etməyə kömək edir.\n2. Qara Mat Əlavə Böyük Dəyirmi Günəş Eynəyi:\nBu əlavə böyük günəş gözlükləri xüsusilə xanımlar üçündür. Dəyişən günəş gözlüyü olan qadınlar intellektə layiq olan keyfiyyətlərin birləşməsidir, bir gözəllik kraliçası kimi görünür. Əlavə böyük günəş gözlüyü indi trenddədir. Unikal saç bandı günəş şüşəsi ilə uyğun gəlir.\n3. Mirrorlu Dəyirmi Günəş Eynəyi:\nGümüşün rəngli rəngli işıqlı mavi lensi bu gözəlliyə gözəl baxır. Günəş gözlüklərinin rəngli lensləri qadınların ağ cildini göstərir. Xanımlar üçün bir nemətdir. Bir qadın, bu dəyirmi günəş gözlüyündə cazibədar və şık görünəcək. Dəri paltarı materialı və bu günəş şüşəsi bütün qadınlar üçün ən yaxşı uyğun birləşmə ilə.\n4. İki körpü dəyirmi günəş eynəyi:\nGünəş gözünün bu növü yarı köhnəlmiş yuvarlak çərçivə taxmaq istəyən gənc qızlar arasında məşhurdur. Dörd körpü çərçivəsindən ötəri jantın ölçüsü digər günəş gözlükləri ilə müqayisədə böyükdür. Çərçivənin körpüsü metal və ya metal və plastik birləşməsi ilə hazırlanır. Körpü şəklindəki çərçivə, rəngli rəngli lens ilə silikon burun yastığı ilə birlikdə burun dəstəkləyir.\n5. Maxi Round Sun Rəngləri:\nGünəş şüşəsinin bu versiyası ölçülü günəş eynəkləri üzüm altında təsnif edilir. Bu çərçivə yanaq sümüklərinin görkəmli hissəsi ilə birlikdə gözləri əhatə edən bir moda ilə hazırlanmışdır. Çərçivə onun yüngül materialından ötrü daşıya bilər. Çərçivənin rəngi yüngül qara rəngli lens ilə qara olur. Hər cür qərb materialı üçün ən uyğun.\nDaha çox Gör: Vintage Dəyirmi Günəş Gözlüyü\nTurtle Frame ilə ağ aynalı dəyirmi lens:\nBu günəş şüşəsi yalnız zəhmli. Dadlı və ləzzətli. Qız bu günəş şüşəsinin arxasında çaşqın olacaq və qızlar zövqlə hazırlanır. Çərçivə dizaynı belə unikaldır və ağıl hisslərini doğuracaq bir şəkildə. Bu günəş şüşəsi qızların qəlbində qazandı. Ağ güzgü lensi də gecə də istifadə edilə bilər.\n7. Qəhvəyi lens dəyirmi günəş eynəyi:\nDörd günəş gözlükləri indi çox gənclər və həmişə açıq işlə məşğul olan insanlar üçün geyilən bir gündür. Populyarlığı sayəsində dizaynerlər hər cür vərdiş üçün istifadə oluna bilən standart rəngli lens dizaynı ilə çıxış etdilər. Belə bir rəng qəhvəyi. Qəhvəyi rəngli lens bir incə görünüş verir və hələ moda. Qəhvəyi lens bir qəhvəyi çərçivə və ya metal çərçivə ilə birləşdirilir.\n8. Dəyirmi Pink Metal Pink Lens Günəş Eynəyi:\nPink həmişə xanımlar tərəfindən xoşuma gəldi. Bütün bu çəhrayı günəş şüşəsi düzensizdir. Sizin cazibədar şəxsiyyətinizə əlavə olunur. Bu günəş şüşəsi maraqlı və parlaqdır. Bu sizin zəriflik və xüsusi olmaq üçün görünən vərdişini köçürür. Bu sağlam münasibətinizi və üstün keyfiyyət seçiminizi göstərir.\n9. Blue Circle Günəş Eynəyi:\nMavi rəng sərin və göz yumşaq təsiri verir. Bu rəngi günəş şüşəsi lensində istifadə edildikdə, günəşli gündə sakit və sakit bir düşüncəyə səbəb olur. Metal çərçivə ilə birləşən mavi rəngli lens qadınlara gözəllik və kişilər üçün cəsarət hissi verir.\n10. Dəyirmi Boz Günəş Gözlüyü:\nGri objektiv qadınlar arasında ən çox istifadə edilən ikinci lensdir. Hər cür şəraitdə istifadə edilə bilən bir cüt jeans kimi eyni rəngli günəş şüşəsi ilə gəzir. Bu dəyirmi çərçivə günəş şüşəsi hər hansı bir açıq hava hadisəsi zamanı uyğunlaşdırılır və ictimai iş zamanı formal geyimlə görüşür.\nDaha çox Gör: Kvadrat gözlük Men\n11. Designer Frame Dəyirmi Günəş Eynəyi:\nÇərçivəsində yazılmış dizaynlar təsadüfi və ya yarı səbəbli materialı ilə geyilən zaman hip görünüş verir. Çərçivənin dizaynı fərdi seçimə görə fərdi ola bilər. Xanımlar arasında adi çap çiçəkli, heyvan çapdır. Kişilər arasında ən çox üstünlük verilən dizayn heyvan çap və ya həndəsi dizayndır.\n12. Ağ Çərçivəli Dəyirmi Günəş Eynəyi:\nDəyirmi gözlüklərdə ağ çərçivə ictimaiyyətin diqqətini çəkir. Wooing və roman. Günəş gözlüklərindən fərqli olaraq bir trend yaratmaq olar. Bir kişi gözəl və təəccüblü görünür. Hər hansı bir şeydə qara və ağ rəng birləşməsi həmişə məqbuldur. Bu dəyirmi günəş gözlüklərində kişilər böyük bir zövqlə dolur.\n13. Kiçik dairəvi metal çərçivə günəş eynəyi:\nBu tip dizayn, köhnə günlərdə kiçik künc quyruğunun geyindiyi trendin populyar olmasına görə vintage görünüş verir. Göz topunu əhatə edən metal çərçivə digər normal çərçivədən daha kiçik görünür. Çərçivə qara rəngli lens ilə təchiz edilmişdir. Bu dizayn kişilər və qadınlar üçün kiçik bir üz üçün idealdır. Kiçik çərçivə kosmik materialı ilə yaxşı gedir.\n14. Dəbli günəş göz kölgələri şık çərçivə ilə:\nGünəş şüşəsinin görkəmli görünüşü və dizaynı sayəsində həm də həm də qadınlar tərəfindən şık çərçivə tələb olunur. Dizaynerlərin yaradıcı düşüncələri şık dizayn yaratmada mühüm rol oynayır. Ümumi dizaynlardan biri şin və ya Matt ilə işlənmiş çərçivəyə malik daşla örtülü çərçivədir. Daşlar normal olaraq fərdi seçimlərə görə hər hansı bir rəngdə kristal olurlar.\nDaha çox Gör:Mens Retro Günəş Eynəyi\n15. Kölgələr üçün dəyirmi Klublu Master Gözlüklər:\nBu dəyirmi günəş eynəyi yüksək standartlara və lüksə baxır. Bu günəş şüşəsini istifadə etdikdən sonra şəxs xüsusiyyətli və təcrübəli görünəcək. Bu mükəmməl uyğun, kişilərin üzünə uyğun. Kişilər üçün peşəkar bir baxış verir.\nGünəş gözlükləri köhnə günəş gözlüyü yeni formasıdır. Şık və tipik bir şəxsiyyətə sahib olmaq üçün istifadə olunur. Dəyirmi günəş gözlüyü daha çox sərin görünən bir moda kimi uyğundur. Görünüşünüzə lütf əlavə etmək üçün cilalanmış bir şəkildə hazırlanmışdır. Onun keyfiyyətini yoxlamaqdan daha çox seçim seçilir. Designer günəş gözlükləri hər kəsə xoş gəlir. Zəngin zövqünüzə görə övgülənir və çatdırır.\nCopyright 2022 \_ ƏSas \_ Kişilər və Qadınlar üçün Dəyirmi Günəş Şüşələrinin 15 Müxtəlif Stilləri


Bildiyimiz kimi Azərbaycan Respublikasının ərazisinin bir hissəsi Ermənistanın hərbi təcavüzü nəticəsində işğal edilmiş və 30 ilə yaxın bir müddətdə əsarətdə qalmışdır. 27 sentyabr 2020-ci il tarixdə başlanan Vətən müharibəsi ordumuzun şanlı qələbəsi ilə nəticələnmiş və işğal altında olan torpaqlarımız azad edilmişdir. Azad edilmiş torpaqların əksər hissəsi minalandığı üçün mina təhlükəsizliyinin təmin edilməsi istiqamətində tədbirlərin həyata keçirilməsi zərurəti daha da aktuallaşmışdır. Azad edilmiş ərazilərdə mütəmadi olaraq mina partlayışlarının baş verməsi böyük fəlakətlərə səbəb olur. Əraziyə səpələnmiş partlamamış hərbi sursatlar daim yeni fəlakətlərə səbəb olacaq risklər yaradır. Belə risklərdən biri də vətəndaşların mina və partlamamış hərbi sursatlarla bağlı məlumatsızlığıdır. Bəzən təmizlənmiş ərazilərdə belə zərərsizləşdirilməmiş minalar aşkar edilir. Şanlı qələbəmizlə işğaldan azad edilmiş torpaqlara bir milyondan çox qaçqın və məcburi köçkünün geri qayıtması nəzərdə tutulub. Həmçinin insanlar doğma torpaqları ziyarət etmək arzusundadır. Böyük qayıdış gerçəkləşdikdən sonra ərazilərin mənimsənilməsi zamanı vətəndaşların müvafiq şəraitdə təhlükəsizlik qaydalarını bilməsi və bu qaydalara əməl etməsi üçün kütləvi və lokal maarifləndirmə tədbirlərinin keçirilməsi baş verə biləcək bədbəxt hadisələrin qarşısının alınması baxımından vacibdir.\nBu baxımdan Qubadlı rayonunun H. Quliyev adına Çaytumas məktəb-liseyində və İ. Qayıbov adına Saray kənd tam orta məktəbində müəllim-şagird heyətinin partlayış təhlükəsinə qarşı maarifləndirilməsi məqsədi ilə çağırışaqədərki hazırlıq rəhbərləri tərəfindən açıq dərslər təşkil edilmişdir. Açıq dərslərdə Azərbaycan Respublikası Təhsil Nazirliyinin Daxili Nəzarət Şöbəsinin baş məsləhətçisi Rövşən Ağayev, Rayon Təhsil Şöbəsinin müdiri Fuad Bədəlov, Vətən müharibəsinin iştirakçıları olmuş Q. İlyasov adına Şəhər 1 nömrəli tam orta məktəbin çağırışaqədərki hazırlıq rəhbəri Sənan Həsənov, Teymur Müskanlı kənd tam orta məktəbin çağırışaqədərki hazırlıq rəhbəri Mais Kazımov, rayonun digər ümumi təhsil müəssisələrinin hərbi rəhbərləri iştirak etmişlər.\nAçıq dərslərdə müəllim və şagirdlərə mina və partlamamış hərbi sursatların forması, rəngi, ölçüsü, nədən hazırlanmasından danışılmış, iştirakçılarda onları tanımaq bacarıqları formalaşdırılmış, mina və partlamamış hərbi sursatların ola biləcəyi yerlər, rəsmi və qeyri-rəsmi mina işarələri barədə məlumat verilmiş, minalanmış əraziyə daxil olanda təhlükəsiz hərəkət etmək qaydaları öyrədilmiş, şagirdlərə minalarla oynamamaq, çubuqla onlara toxunmamaq, mina və partlamamış hərbi sursatların partlayaraq onları öldürə və ya şikəst edə bilməsi izah olunmuşdur.\nOnu da qeyd edək ki, mina və partlamamış hərbi sursatlar təhlükəsinə qarşı açıq dərslər rayonun Ş. Kərimov adına Çərəli, Ç. Quliyev adına Çardaxlı, B. Mehdiyev adına Şəhər 2 nömrəli tam orta məktəblərində də təşkil olunmuşdur. Eyni zamanda rayonun digər ümumi təhsil müəssisələrində də bu tipdə açıq dərslərin təşkili nəzərdə tutulmuşdur.\nMina və hərbi sursatların təhlükəsinə dair maarifləndirmənin əsas məqsədi təhsilverənləri, təhsilalanları təhlükəsizlik qaydaları ilə tanış etmək, mina və digər hərbi sursatların təhlükəsinə dair maarifləndirmək, hərbi sursatlarla bağlı bədbəxt hadisələrin qarşısının alınması üçün onlarda zəruri bilik və vərdişlər formalaşdırmaqdır.\nAçar sözlər: açıq dərs, müəllim, rayon təhsil şöbəsi, şagird, ümumi təhsil


33 nömrəli Uşaq Musiqi Məktəbində Sahib Paşazadənin solo konserti keçirilib\nMartın 16 - da Bakı şəhər Mədəniyyət və Turizm Baş İdarəsinin 33 nömrəli Uşaq Musiqi Məktəbində Azərbaycan Respublikasının Əməkdar artisti, Prezident təqaüdçüsü Sahib Paşazadənin solo konserti keçirilib.\nSahib Paşazadənin Azərbaycan Musiqi İncəsənətində göstərdiyi yüksək ifaçılıq sənətilə yanaşı, pedaqoji fəaliyyəti də diqqətə layiqdir. S.Paşazadə Azərbaycan Milli Konservatoriyasında xalq çalğı alətləri şöbəsinin dossenti və özünün yaratdığı xalq çalğı alətləri ansamblının bədii rəhbəridir.\nS.Paşazadə bir çox Beynəlxalq festivalların, müsabiqələrin iştirakçısı olmuş və mükafatlar qazanmışdır. Onlardan "Ağcaqayın yarpağı" adlı Beynəlxalq festivalda "Gran-Pri" mükafatına, Niaqara şəhərində keçirilən Beynəlxaq festivalda "Tarın paqaninisti" tituluna layiq görülmüşdür.\nKonsert zamanı Sahib Paşazadə Azərbaycan və dünya bəstəkarlarının əsərlərini məharətlə ifa edib. O, A.Məlikovun "Məhəbbət əfsanəsi" və "İki qəlbin dastanı" baletindən fraqment,V.Adıgözəlovun "Qərənfil", F.Şubertin "Serenada", F.Şopenin "Vals", V.A.Motsartın "Rondo" və digər əsərləri ifa edib.\nKonsertin sonunda məktəbin direktoru Nəzifə Əliyeva maraqlı və yüksək səviyyədə keçən konsert proqramı üçün Sahib Paşazadəyə öz adından və müəllim kollektivi adından təşəkkürünü bildirib.


Azərbaycan prezidenliyinə iki iddiaçı namizədliyini geri götürüb - Trend.Az\nAzərbaycan prezidenliyinə iki iddiaçı namizədliyini geri götürüb\nSiyasət Materials 4 Sentyabr 2008 18:00\nAzərbaycan, Bakı, 04 sentyabr/ Trend müxbir C.Babayeva/ Azərbaycan prezidentliyinə iki iddiaçı namizədliyini geri götürüb. ""Mədəniyyət" qəzetinin məsləhətçisi Teymur Quliyev və Təhsil Nazirliyinin elmi - metodik jurnalının şöbə redaktoru Fikrət Əhədov prezidentliyə namizədliklərini geri götürüblər", - Mərkəzi Seçki Komissiyasının (MSK) katibi Natiq Məmmədov cümə axşamı jurnalistlərə bildirib.\nAzərbaycanda prezident seçkisi oktyabrın 15 - də keçiriləcək. MSK hazırki prezident, Yeni Azərbaycan Partiyasının sədri İlham Əliyevi və Ümid müxalifət partiyasının sədri İqbal Ağazadəni prezidentliyə namizəd qismində təsdiqləyib.\nMəmmədovun sözlərinə görə, Teymur Quliyev Cənubi Qafqazda vəziyyətin mürəkkəbləşdiyini, Fikrət Əhədov isə, namizədliyin qeydə alınmasına tələb olunan 40 min imzanı toplaya bilmədiyini namizədliyini geri götürməsinin səbəbi kimi göstərib. Hər iki ərizəyə baxıldıqdan sonra, MSK adı çəkilən şəxslərin namizədliyinin ləğv olunması barədə qərar qəbul edib.


BƏT-in Baş direktoru Bakıya\nBƏT-in Baş direktoru Bakıya gələcək\n19:01 11 Sentyabr 2017 Oxunub : 1100\nƏmək və Əhalinin Sosial Müdafiəsi Nazirliyində (ƏƏSMN) ölkəmizdə səfərdə olan Beynəlxalq Əmək Təşkilatının (BƏT) Şərqi Avropa və Mərkəzi Asiya ofisinin rəhbəri Olqa Kulayeva ilə görüş keçirilib.\nƏƏSMN-dən AzVision.az-a verilən məlumata görə, nazir Səlim Müslümov Azərbaycan Prezidenti İlham Əliyevin rəhbərliyi ilə aparılan uğurlu islahatların ölkəmizdə dayanıqlı sosial-iqtisadi inkişafın təmin olunmasına şərait yaratdığını vurğulayıb.\nAparılan islahatlar iqtisadiyyatın sahəvi və coğrafi şaxələndirilməsi şəraitində əmək ehtiyatlarından istifadə və məşğulluq imkanlarının artmasını stimullaşdırıb. Ölkədə ənənəvi kənd təsərrüfatı sahələrinin dirçəldilməsinin, əkin sahələrinin genişləndirilməsinin kənd rayonlarında vətəndaşlara məşğulluq və gəlirlərini artırmaq imkanı yaratdığını bildirən nazir həyata keçirilən aktiv məşğulluq proqramlarının bu müsbət proseslərə fəal dəstək olduğunu bildirib.\nO.Kulayeva Azərbaycanın əmək, məşğulluq və sosial müdafiə sahəsində dünyanın ən nüfuzlu təşkilatının - Beynəlxalq Əmək Təşkilatının (BƏT) siyasətini müəyyən edən İdarə Heyətində təmsil olunmaq hüququ qazanması ilə bağlı Azərbaycan hökumətini bir daha təbrik edib. Bu orqanın fəaliyyətində Azərbaycanın iştirakı beynəlxalq əmək standartlarının hazırlanması, təbliği və tətbiqi üzrə geniş fəaliyyət spektrinə malik olan BƏT-in siyasi qərarlarının qəbulunda, əmək, məşğulluq, layiqli əmək, sosial müdafiə sahəsi üzrə beynəlxalq səviyyədə mütərəqqi təşəbbüslərin təbliğində və yayılmasında ölkənin yaxından və fəal iştirakına, BƏT-lə praktik əməkdaşlıq müstəvisinin daha da genişlənməsinə şərait yaradacaq.\nQeyd olunub ki, 2017-ci ilin 1-5 oktyabr tarixlərində İstanbul şəhərində keçiriləcək BƏT-in Avropa Regional Konfransında Azərbaycan Respublikasının məşğulluq və əmək münasibətlərinin tənzimlənməsi sahəsində təcrübəsi nümunə kimi göstəriləcək (əmək münasibətlərinin tənzimlənməsi, Üçtərəfli Komissiyanın yaradılması və fəaliyyəti və s.).\nTeqlər: ƏƏSMN BƏT


Bakıda küçədə qadının başının kəsilməsi ilə bağlı TƏFƏRRÜATLAR məlum olub - YENİLƏNİB » Azərbaycan xəbərləri, dünya xəbərləri, aktual hadisələr, bu günün xəbərləri.\nAzərbaycan xəbərləri, dünya xəbərləri, aktual hadisələr, bu günün xəbərləri. » Xəbərlər » Bakıda küçədə qadının başının kəsilməsi ilə bağlı TƏFƏRRÜATLAR məlum olub - YENİLƏNİB\nNews.lunar.az Trend-ə istinadən xəbər verir ki, hadisə paytaxtın Binəqədi raonu, Bləcəri qəsəbəsi, Bakı Beynəlxalq Avtovağzalının yaxınlığında baş verib.\nAzərbaycanda polis əməkdaşı bankda işləyən sevgilsinin boğazını kəsdi - TƏFƏRRÜAT\nDİN: 3 yaşlı Zəhranı oğurlayan şəxs saxlanıldı - FOTO\nBakıda DƏHŞƏT! Qadını doğrayıb, bədəninin hissələrini zibil qabına yığdılar - YENİLƏNİB


Qarabağda erməni əsgərlər güllələndi Demokrat.az\nAzərbaycanın işğal altındakı Dağlıq Qarabağ bölgəsində yerləşən Ermənistan Müdafiə Nazirliyinə məxsus hərbi hissədə silahlı insident baş verib.\n“Sputnik Ermənistan” xəbər verir ki, bununla bağlı Ermənistan Müdafiə Nazirliyinin mətbuat katibi Artsrun Ovannisyan məlumat verib.\nOnun sözlərinə görə, naməlum şəraitdə iki əsgər - 2001-ci il təvəllüdlü Qenri-Ayk Zakaryan və 2000-ci il təvəllüdlü Armen Mesropyan silahdan açılan atəş nəticəsində yaralanıb. Ovannisyan Zakaryanın vəziyyətinin ağır olduğunu bildirib.\nHadisənin səbəbləri məlum deyil.(oxu.az)\n24 Yanvar 2020, 11:31


Əbülfəs Qarayev vətəndaşları qəbul edib Ağdaşda Habil Əliyev adına kamança ifaçılığı müsabiqəsi keçiriləcək\n24 Fevral , 2015 17:14\nBakı. 24 fevral. REPORT.AZ/ Bu gün mədəniyyət və turizm naziri Əbülfəs Qarayev Ağdaş şəhərindəki Heydər Əliyev Mərkəzində Ağdaş, Göyçay, Kürdəmir, Ucar və Zərdab rayonlarının sakinlərini qəbul edib.\nNazirliyin məsul işçilərinin də iştirak etdikləri qəbulda səslənən müraciətlər əsasən bölgələrdəki mədəniyyət müəssisələrinin maddi-texniki bazasının yaxşılaşdırılması, müxtəlif avadanlıq və ləvazimatlarla təminatı, musiqi və incəsənət məktəblərinin fəaliyyətinin genişləndirilməsi ilə bağlı olub. Kitabxana şəbəkəsinin təkmilləşdirilməsi, tarixi-mədəniyyət abidələrinin təmir-bərpası kimi məsələlər də müraciətlər arasında yer alıb.\nHəmçinin, işlə təmin olunma və digər sosial məsələlərlə bağlı da müraciətlər olub. Görüşdə vətəndaşların müraciətləri dinlənilib, problemlərin həlli ilə bağlı müvafiq tədbirlərin görülməsi üçün tapşırıqlar verilib.\n30-dan çox vətəndaş nazirlə görüşdə müxtəlif məsələlərlə bağlı təklif, xahiş və şikayətlərini bildiriblər.\nNazir Əbülfəs Qarayev jurnalistlərə müsahibəsində dövlət başçısının tapşırığı ilə keçirilən bu görüşlərin əhəmiyyətini vurğulayıb və qeyd edib ki, birbaşa ünsiyyət zamanı qaldırılan bir sıra məsələlər operativ olaraq həllini tapır.\nƏbülfəs Qarayev gələn ildən Ağdaşda görkəmli sənətkar Habil Əliyevin adına kamança ifaçılığı müsabiqəsinin keçirilməsinin qərara alındığını, eləcə də tarixi-mədəniyyət abidələrinin bərpası, musiqi və incəsənət məktəblərinin maddi vəziyyətinin yaxşılaşdırılması və digər məsələlərlə bağlı müraciətlərə baxılacağını bildirib.


Əfqanıstanda ABŞ herbçilerinin sayı evvelki seviyyede qalacaq - Azadliq Xeber\nƏfqanıstanda ABŞ herbçilerinin sayı evvelki seviyyede qalacaq\n25.03.2015 / 01:08 xeber –\nABŞ hakimiyyəti planlaşdırdığı əhəmiyyətli ixtisar əvəzinə Əfqanıstanda ilin sonunadək 9,8 min amerikalı hərbçi saxlamağa qərar verib. APA-nın “İnterfaks”a istinadən verdiyi xəbərə görə, bu barədə “Associated Press”-in yaydığı məlumatda bildirilir.\nQeyd edək ki, ABŞ qoşunlarının ölkə ərazisində əvvəlki kontingentdə saxlanılmasına dair qərar Əfqanıstan prezidenti Əşrəf Qani Əhmədzayın xahişi əsasında verilib.\nBundan əvvəl Vaşinqton Əfqanıstanda ABŞ hərbçilərinin sayını ilin sonunadək 5,5 minədək azaltmağı planlaşdırmışdı. ABŞ-ın 2016-cı ildə Əfqanıstanda hərbi iştirakının miqyası bu ilin sonunadək müəyyənləşdiriləcək.


ÜMUMİ FİZİKA - FORUM\nBAZAR, 2021-10-17, 10:09 PM\nANA SƏHİFƏ ÜMUMİ FİZİKA - FORUM\nFORUM » ELM VƏ TƏHSİL » FİZİKA » ÜMUMİ FİZİKA (ÜMUMİ FİZİKA)\nFizika texnika, materiya və mexanika bölmələri olan böyük təbiət elmidir . Fizikani elmə gətirən böyük alim Aristoteldir .Fizika sözünün mənası “fiziyus”-yəni təbiət deməkdir. Çox qədim zamanlarda (ibtidai icma döründə)insanlar ağıllaşdiqca yeni kəşflər etməyə başlayır və bu zaman sadə mexanizmlər yaranır . Sadə mexanizmlər bir-birlərinə dayaq-təkan verərək linglərdən,dişli çarxlardan ibarət mexanizmlərdir.\nElə bu dövrdə Aristotel yeni bir təbiət elminin fizika olduğunu düşünür.O deyir ki, bu elm təbiətdə baş verən bizə kiçik görünən,lakin çox böyük detalları araşdiracaq.Bu elm riyazi düsturlarla hesablanan fiziki kəmiyyətlərlə mövcud olacaq.Belə də olur. Fizikada təbiəti öyrənməyin 2 metodu var.\n•\tMüşahidə yolu ilə\n•\tEksperment yolu ilə\nHər hansı bir hadisənin xüsusi bir otaqda xüsusi cihazlar vasitəsilə aparılması eksperment yaxud təcrübə adlanır.\nTəcrübə laboratoriyada xüsusi cihazlarla aparılır.Bütün cihazların şkalası vardır.\nİstənilən fiziki kəmiyyəti ölçmək üçün 2 rəqəmini götürüb bölgülərin sayına bölmək lazımdır.


Mart soyqırımının tanıdılması üçün səy göstərilməlidir - Fleş 3 - Xəbərlər - Azadİnform İnformasiya Agentliyi\nMart soyqırımının tanıdılması üçün səy göstərilməlidir\nElə günlər var tarixə sevinc, fərəh, elə günlər də var ki, fəlakət, qəm, qüssə, kədər hissi ilə yazılır. 31 Mart da xalqımızın tarixinə öz adını qara hərflərlə, minlərlə insanın ölümü ilə yazdı.\nMart soyqırımı və ya Mart hadisələri olaraq tarixə düşən bu faciə nəticəsində 12 minə yaxın azərbaycanlı qətlə yetirilmiş, on minlərlə insan itkin düşmüşdür. 1918-ci ilin mart ayının 30-dan başlayan və aprelin 3-nə qədər davam edən soyqırımı yalnız Bakıda deyil, digər bölgələrdə də törədilmişdir. İlk dəfə olaraq 1998-ci ildə Heydər Əliyevin imzaladığı sərəncama əsasən, 31 Mart azərbaycanlıların soyqırımı günü kimi qeyd olunmağa başladı.\n14.03.2018 13:20 / Baxılıb: 280 / Çap


İyunun 12-də Bakıda və Abşeron yarımadasında havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Lakin səhər yarımadanın bəzi yerlərində qısamüddətli yağış yağacağı ehtimalı var. Mülayim şimal küləyi arabir güclənəcək.\nEkologiya və Təbii Sərvətlər Nazirliyinin Milli Hidrometeorologiya Departamentindən AZƏRTAC-a verilən xəbərə görə, havanın temperaturunun gecə 18-21° isti, gündüz 25-30° isti olacağı gözlənilir.\nNaxçıvan Muxtar Respublikasında hava əsasən yağmursuz olacaq. Lakin gündüz bəzi yerlərdə şimşək çaxacağı ehtimalı var. Qərb küləyi şimşək çaxanda arabir güclənəcək. Havanın temperaturu gecə 15-20° isti, gündüz 32-37° isti olacaq.\nYuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, həmçinin Daşkəsən-Gədəbəy rayonlarında bəzi yerlərdə şimşək çaxacağı, arabir yağış yağacağı gözlənilir. Ayrı-ayrı yerlərdə lokal leysan xarakterli olacağı, dolu düşəcəyi ehtimalı var. Qərb küləyi ayrı-ayrı yerlərdə arabir güclənəcək.\nQazax, Gəncə, Goranboy, Tərtər, Ağdam, Füzuli, Cəbrayıl rayonlarında hava əsasən yağmursuz olacaq. Səhər bəzi yerlərdə duman olacağı ehtimal edilir. Lakin gündüz bəzi yerlərdə şimşək çaxacağı, yağış yağacağı gözlənilir. Dolu düşəcəyi ehtimalı var. Qərb küləyi ayrı-ayrı yerlərdə arabir güclənəcək. Havanın temperaturu gecə 16-21° isti, gündüz 27-32° isti olacaq.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran,Xızı, Quba, Xaçmaz, Qusar rayonlarında bəzi yerlərdə şimşək çaxacağı, arabir yağış yağacağı gözlənilir. Ayrı-ayrı yerlərdə lokal leysan xarakterli olacağı, dolu düşəcəyi ehtimalı var. Qərb küləyi ayrı-ayrı yerlərdə arabir güclənəcək. Havanın temperaturunun gecə 14-19° isti, gündüz 24-29° isti, dağlarda gecə 7-12° isti, gündüz 17-22° isti olacağı gözlənilir.\nMərkəzi-Aran: Mingəçevir, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Şirvan, Hacıqabul, Salyan, Neftçala rayonlarında hava əsasən yağmursuz keçəcək. Səhər bəzi yerlərdə duman olacaq. Lakin gündüz bəzi yerlərdə şimşək çaxacağı, qısamüddətli yağış yağacağı, dolu düşəcəyi ehtimalı var. Qərb küləyi ayrı-ayrı yerlərdə arabir güclənəcək. Havanın temperaturunun gecə 17-22° isti, gündüz 31-36° isti olacağı gözlənilir.\nMasallı, Yardımlı, Lerik, Lənkəran, Astara rayonlarında hava əsasən yağmursuz keçəcək. Səhər dağlarda duman olacaq. Şimal-şərq küləyi əsəcək. Havanın temperaturunun gecə 18-21° isti, gündüz 25-30° isti, dağlarda gecə 10-15° isti, gündüz 20-25° isti olacağı gözlənilir.


Hacı Zeynalabdin Tağıyevin nəticəsi: “Dedi ki, babanı boş yerə axtarmağa dəyməz, onu dənizdə batırıblar” – Sensasion müsahibə » Azərbaycan Informasiya Agentliyi\nHacı Zeynalabdin Tağıyevin nəticəsi: “Dedi ki, babanı boş yerə axtarmağa dəyməz, onu dənizdə batırıblar” – Sensasion müsahibə\nDünyada sərvətindən xeyriyyə məqsədi ilə istifadə edən insanlar hər zaman böyük sevgi və qürurla xatırlanırlar… Azərbaycanın xeyirxah şəxsiyyətlərindən bir də Hacı Zeynalabdin Tağıyev olub. Onun ölkəmizə, vətəndaşlarımıza etdiyi xeyirxahlıqlar illər keçsə də, unudulmur.\nMinval.info-nun əməkdaşları həyatı, fəaliyyətləri ilə hər bir insana nümunə olan milyonçu xeyriyyəçi Hacı Zeynalabdin Tağıyevin Mərdəkanda yaşayan nəticəsi-Sara xanımın qızı Səfiyyə xanımın oğlu Tofiq Abdullayevin evində olub.\nSoyuq, yağışlı bir gündə yollandıq Mərdəkana. Düzü, məqsəd Tağıyevin xaraba qalmış köşkündən reportaj hazırlamaq idi. Lakin burada yaşayan sakinlərdən aldığımız məlumatla təlimatlanıb üz tutduq Tağıyevin nəticəsi Tofiq Abdullayevin yaşadığı evin qapısına. Gəlmiş ikən bir güllə ilə iki quş vuraq dedik. Sakinlər bildirdilər ki, Tofiq müəllim tərs adamdır. Ailə ümumiyyətlə hər media nümayəndəsinə qapılarını açmır.\nAmma Tofiq bəy bizi xoş qarşıladı. Olduqca soyuq və yağışlı bir gün olsa da, Tofiq müəllim və yoldaşı Leyla xanım bizi çox isti qarşıladılar. Təxminən 2 saata yaxın çəkən söhbətdə bir çox mövzulara toxunduq. Xüsusilə də Tofiq müəllimlə yoldaşı Leyla xanımın qonaqpərvərliyi və isti münasibəti elə səmimi ortam yaratmışdı ki, vaxtın haradan və necə gəlib keçdiyini hiss edə bilmədik.\nElə oturar-oturmaz Leyla xanım bildirdi ki, çəkiliş üçün bu evə çox media əməkdaşı gəlib-gedib. Əksər vaxt da düzgün məlumat yazmırlar deyə ailə bir müddətdən sonra evinin qapılarını media qurumlarına bağlayıb:\n“Hətta bəzən olurdu ki, Səfiyyə xanımın ömrünün sonlarına yaxın bəzi çıxan xəbərlərə görə qapını bağlayırdım. Deyirdim ki, evdə heç kim yoxdur, xaricə gediblər”. (Red-gülür)\nElə söhbət Səfiyyə xanımdan düşmüş ikən bir az onun barəsində də söhbət elədik. Səfiyyə Zeynal bəy qızı Abdullayeva-Tağıveya 1917-ci il martın 14-də H.Z.Tağıyevin malikanəsi olan indiki Tarix muzeyində anadan olmuşdur. Sevimli nəvəsinin dünyaya gəlişi babanı çox sevindirmiş və körpənin adına elə həmin gün yüz min qızıl pul ayırmışdı. Səfiyyə anası Sara xanım, atası Zeynal bəy Səlimxanov və əziz babası ilə birlikdə 3 il cah-cəlal (1917-20) içində, 4 il (1920-24) isə məşəqqətlərlə yaşadı. Əsl qara günləri də babası rəhmətə gedəndən sonra başlanmışdı.\nÖtən əsrin əvvəllərində Sənaye Texnikumunun (sonralar Neft və Kimya İnstitutu) inşaat mühəndisliyi ixtisasını seçən Səfiyyə xanım 1934-cü ildə həmin təhsil ocağının geoloji kəşfiyyat fakültəsini bitirmiş Mir Zeynalabdin Mirabutalıb oğlu Abdullayevlə ailə həyatı qurub. 30-cu illərin sürgün və repressiyaları onsuz da bu “kapitalist” ailəsini qarabaqara izləyirdi. Səfiyyə xanımın anası Sara xanım bolşevik Sergey Mironoviç Kirovun ölümündə təqsirləndirilərək Peterburqda həbs edilmişdi…\nBu dalğa əziz ciyərparəsi Səfiyyəsinin də taleyindən yan keçmədi. 1941-ci ilin iyulunda Sumbat Topuridze Səfiyyə xanımı NKVD-yə çağıraraq atası Zeynal bəy Səlimxanovla bağlı Stalinə yazdığı müraciətlərə irad tutdu və 24 saata şəhəri tərk edərək digər sürgün olunanlarla birgə paromla Krasnovodska ötürdü. Üç uşağı – Kamal, Kamilla və Fuadla birgə Sibirin dərinliklərinə sürgünləndilər…\n1945-ci ildə əzablarla dolu sürgün həyatını başa vuran Səfiyyə xanım əri Mir Zeynalabdin ilə o zaman Moskva Dövlət Plan Komitəsində məsul vəzifədə çalışan keçmiş bakılı Baybakovla görüşüb Azərbaycana gəlmək istədiyini bildirir. Vəziyyətdən xəbərdar olan Baybakov onlara Bakıya qayıtmağı məsləhət görmür. Səfiyyə xanım əri və uşaqları ilə birgə əvvəlcə Lvova, sonra isə zəlzələdən yerlə yeksan olmuş Aşqabada köçür.\nHər ikisi, ər və arvad Türkmənistanın Tikinti Nazirilyində işə düzəlir. Hələ Lvovda yaşayarkən onların 4 və 5-ci övladı Nailə və Tofiq də doğulmuşdu. 1941-ci ildən 1991-ci ilədək qərib diyarlarda yaşayan sürgün ailəsi daim vətən həsrəti ilə qovrulurdu. Nəhayət, 1980-ci illərin sonunda keçmiş qadağalar və hürkülər aradan götürüldükdən sonra Səfiyyə xanım anasını ziyarət etmək üçün Bakıya dönə bilib.\n1991-ci ildə Sara xanım dünyasını dəyişdi. Ardınca Səfiyyə xanım Türkmənistandan Bakıya biryolluq köçdü. Anasının xatirəsini yaşatmaq üçün Sara xanım Tağıyeva adına Xeyriyyə Fondu yaratdı. 1992-ci ilin ilk dövrlərindən artıq Fond xeyriyyəçilik tədbirlərinə başlamışdı. Hospitallarda yatan yaralı əsgərlərimizə, uşaq və qocalar evlərinə, imkansız və binəsib insanlara ianə verən Sara Tağıyeva Fondunun xeyriyyəçilik tədbirləri ilə Səfiyyə xanım babası Hacı Zeynalabdinin ənənəsini yaşadırdı.\nSəfiyyə xanım 2005-ci ildə dünyasını dəyişib. Elə həmin ərazidə yaşayan qonşulardan eşitdiyimiz qədərilə Tofiq Abdullayev də qonum-qonşulara əl tutan, yardım edən insandır. Tofiq bəy özü bu barədə danışmaqda ehtiyat etsə də, bildirdi ki, imkanı çatdığı qədər o da insanlara kömək etməyə çalışır:\n“Bu haqda mən yox, qonşular danışsa, daha yaxşı olar. Hər halda əlimdən gəldiyi qədər kömək etməyə çalışıram. Məsələn, qonşuluqda bir qadın var, gözü görmürdü, ona kömək etməyə çalışmışam. Digər qonşular da var, hansı ki nəyə gücüm çatıbsa, kömək etmişəm. Bacardığım, imkanım olan qədər çalışıram, yardım edim”.\nTağıyev Azərbaycanı çox sevirdi. Millətçi adam idi:\n“O vaxt ona Şəmsi Əsədullayev, Murtuza Muxtarov deyirdilər ki, pulunu İsveçrə bankına yatırt. O da cavabında deyirdi ki, mən pulu Azərbaycanda qazanmışam. Mənim orada bankım var və pullarım orda qalacaq. Tağıyev millətçi adam idi. Bilirsiniz ki, Azərbaycan Tarix muzeyi də Tağıyevin evi olub. Onunla üzbəüz binada indiki Beynəlxalq Bankın binasında Tağıyevin bankı yerləşirdi. Pullarını orda saxlayırdı.\nO, insanları, xalqını düşünürdü. Əvvəllər qadınlar üzü açıq həkim yanına gedə bilmirdilər. Onda Tağıyev qərar almışdı ki, qadınlar ali təhsil almalıdılar.\nO, nə qədər oğlanı o vaxt xaricə oxumağa göndərirdi, bir şərtlə ki, geri dönsünlər. Həmin gənclər Hacıya deyirlərmiş ki, biz ali təhsilli, Avropa görmüş gənclər təhsilsiz qızlarla necə yola gedə bilərik… Tağıyev də qızlar gimnaziyasını yaratmışdı. Bu müsəlman aləmində bir yenilik idi. Çünki o zamanlar heç bir müsəlman ölkəsində belə bir şey yox idi”.\nO, sözlərinə onu da əlavə elədi ki, indi ölkədə vəziyyət çox fərqlidir. O vaxt Tağıyev gəncləri geri dönmək şərti ilə xaricə oxumağa göndərirdi, indikilər isə Azərbaycanda yaşamaq istəmirlər:\n“İndi isə Azərbaycanda vəziyyət başqadır. Tağıyev o vaxt savadlı kadr yetişdirmək üçün gəncləri xaricə göndərərdi ki, təhsil alsınlar, ölkə üçün faydalı olsunlar. Bu gün savadlı gənclərimiz hamısı ölkədən çıxıb getmək istəyirlər. İndi ölkədə heç iş də yoxdur, gənclər üçün ölkədə şərait də yaratmırlar. Ali təhsilli gənclər 2 diplomla işsiz qalırlar”.\nTofiq müəllim bildirdi ki, ölkədəki səhiyyə sistemi də ürəkaçan vəziyyətdə deyil. O, özü uzun illər, diş həkimi kimi çalışıb, yoldaşı Leyla xanım da 5 nömrəli xəstəxanada ginekoloq işləyib:\n“4 il bundan qabaq gözüm Bakıda əməliyyat olunub. Amma həkimlərimiz uğurlu əməliyyat etməyib. Gərək ya Almaniyaya gedərdim, ya da İsrailə. Söz vermişdilər ki, yaxşı olacaq, amma daha da pis oldu. Göz üçün lazım olan linzanı da 1500 manata almışam. Onda hələ dollar. 1 manat 78 qəpik idi”. (red-gülür).\nTofiq müəllim bildirdi ki, Eldar və Müslüm adlarında iki övladı var. Birinin 38, digərinin isə 45 yaşı var. İkisi də Türkmənistanda yaşayır. Yalnız, yaydan yaya Azərbaycana gəlirlər. Övladları Türkmənistanda tikinti kampaniyasında çalışırlar.\nYaxınlıqda Tağıyevin xarabalığa çevrilmiş bağ evi yerləşir. Tofiq bəy deyir ki, bu barədə o da müəyyən addımlar atıb, amma cəhdləri cavabsız qaldığından əlindən etməyə heç bir şey gəlmir:\n“Mən evin təmiri ilə bağlı bir dəfə Bakı Şəhər İcra Hakimiyyətinə məktub yazmışdım. Lakin cavab ala bilmədim. Ondan sonra da heç yerə yazmadım. Bir dəfə də bu haqda mədəniyyət naziri ilə əlaqə saxlamışam. Mənə bildirdi ki, restavrasiya etmək üçün büdcədə kifayət qədər pul yoxdur. Onlar da istəyirlər ki, Tağıyevin köşkünü muzeyə çevirsinlər. Dəfələrlə bura gəliblər, danışıqlar aparıblar.\nHətta bura Tağıyevin bağ evinin restavrasiyası ilə əlaqədar Azərbaycan Memarlıq və İnşaat Universitetindən də gənc tələbə qızlar gəlmişdilər. Onlar özləri ilə layihə yazıb gətirmişdilər. Mən də onlara izah elədim ki, bu mənlik məsələ deyil. Mən təkbaşına bunu həll edə bilmərəm. Bu dövlət səviyyəsində məsələdir. Bağ evini təmir etmək üçün gərək burdakı qaçqınları evlə təmin etsinlər”.\nSöhbət əsnasında Tofiq müəllimə bildirdik ki, o ərazidə yaşayan qaçqınlar da hazırkı yaşayışlarından şikayətçidirlər:\n“Bilirsinizmi, düzü, mənim üçün fərqi yoxdur, o evdə qaçqınlar yaşayırlar, ya yaşamırlar. Onlar artıq uzun illərdir, o ərazidə məskən qurublar. Hamısının da böyük, işli-güclü uşaqları var. Neçə illərdir, yaşayırlar, amma öz yaşadıqları evi birləşib təmir eləmirlər.\nHazırda yaşadığım ev Heydər Əliyevin tapşırığı ilə bizə bağışlanılıb. Burada əvvəl Məşədi Əzizbəyovun nəvəsi Püstəxanım Əzizbəyova yaşayırdı. Ev tamamilə təmirsiz idi. Öz hesabıma evi təmir elədim. Mən uzun illər diş həkimi işləmişəm. Dövlət tərəfindən əlavə heç bir kömək görməmişəm. Nə etmişəmsə, bu günə kimi hamısını özüm etmişəm”.\nElə söhbətin davamı kimi o, bizi evindəki şəxsi kabinetini görməyə dəvət etdi. Tofiq müəllim yazı masasının üstündəki “Lenin qramotunu” göstərərək zarafatla:\n“Görün, necə gülməlidir. Tağıyevin nəticəsinə “Lenin qramotu” veriblər (Red-gülür). Bu qramotu mənə gənclik illərimdə yaxşı həkim olduğum üçün vermişdilər. Sadəcə maraq üçün indiyə kimi hələ də saxlayıram”.\nMaraqlıdır ki, Tofiq müəllim Azərbaycan dilində nə danışa bilir, nə də başa düşə bilir:\n“Mən Ukraynada, Lvovda doğulmuşam. Orada Azərbaycan dilində heç kim danışmırdı, ancaq rus dilində danışırdılar. Təəssüf ki, mənim Azərbaycan dilini öyrənməyə şəraitim olmayıb”.\n1941-ci ildə Səfiyyə xanımı yanında 3 uşaqla Azərbaycandan deportasiya ediblər. Maraqlıdır ki, Tağıyevə görə yox… Səfiyyə xanımın atası Zeynalbəy Selimxanov da öz dövrünün sayılmış-seçilmiş imkanlı adamlardan biri olub. O, həmçinin savadlı, ziyalı şəxs idi. O dövrdə Bakıda 132 nömrəli məktəbdə rus dili müəllimi işləyirdi.\nTofiq müəllimin sözlərinə görə, bir gün o, bulvarda yoldaşları ilə oturub söhbətləşərkən maaşın aşağı olmasından narazılıq edib. Yanındakı adamlardan biri onun bu sözlərini KQB-yə xəbərləyib. 3 gündən sonra Zeynalbəy Səlimxanovu KQB-nin zirzəmisinə salıblar. Daha sonra da Astraxan vilayətinə sürgün ediblər.\nNeçə vaxtdan sonra Tofiq Abdullayev babasının ölümünü araşdırmaq üçün bu barədə Astraxana iki dəfə məktub göndərib. Amma bir cavab gəlməyib. Mənə dedilər ki, baban Zeynalbəy Səlimxanovu axtarmağa dəyməz, onu dənizdə batırıblar.\nTofiq bəy deyir ki, sonralar KQB-dən Minəxanım adlı tanışı ona bildirib ki, babasının izinə düşməkdən əl çəksin. Çünki o vaxt Astraxanda sürgündə kimlər var idisə, hamını dənizdə batırıblar.\nTofiq müəllim babasının cəsədini tapa bilməsə də, sonralar “Pirhəsən” qəbiristanlığında Tağıyevin, Sara xanımın yanında Zeynalbəy Səlimxanovun qəbirdaşını qoydurub.\nVaxtsız gələn qonaq kimi biz də düşündük ki, maraqlı, səmimi söhbətlərin ardından sağollaşmaq vaxtı gəlib çatıb. Tofiq müəllim “nə zaman istəsəniz, evimin qapıları sizə açıqdır” deyərək bizi qarşıladığı kimi də yola saldı.\nŞamuyanın qızı Füzuli təhsil şöbəsinə necə müdir gətirildi-Alı Alıyevin erm ...\nhəkim öz dostunun həyat yoldaşını Fidan şadlıq evində zorladı\nTofiq Yaqublu azadlığa buraxılacaq- Qızının dəfninə görə


“Gənclik məsuliyyətini yaxşı dərk edir” - Elmar Vəliyevin oğlu DANIŞDI - FOTOLAR\n19 İyun 2014 11:17\nGəncə Şəhər İcra Hakimiyyətinin başçısı Elmar Vəliyevin oğlu, “Gəncə Avropa Gənclər Paytaxtı- 2016” Gənclər İctimai Birliyinin sədri Elmir Vəliyev beynəlxalq konfransda çıxış edib.\nPublika.az-ın məlumatına görə, konfrans Avropa Yerli və Regional Hakimiyyətlər Konqresinin Büro iclası çərçivəsində reallaşıb.\n“Gəncə Avropa Gənclər Paytaxtı – 2016” Gənclər İctimai Birliyinin sədri Elmir Vəliyev konfransdakı çıxışında bu gün müasir Azərbaycanda həyata keçirilən islahatlardan, qəbul olunmuş dövlət proqramlarının icrasında gənclər fəal iştirakından söhbət açıb.\nBildirib ki, ulu öndər Heydər Əliyevin sayəsində ölkədə gənclərə diqqət və qayğı göstərilməklə, həm də dövlət səviyyəsində məqsədyönlü gənclər siyasətinin əsası qoyuldu:\n“Azərbaycan xalqının mənafeyinə əsaslanan bu siyasət bu gün Prezident İlham Əliyev tərəfindən uğurla davam etdirilir. Dövlət siyasətinin prioritet sahələrindən olan dövlət gənclər siyasəti Respublikanın ayrı-ayrı regionlarında olduğu kimi, 4000 il yaşı olan Azərbaycanın ikinci böyük şəhəri Gəncədə də uğurla icra olunmaqdadır. Bu gün Şəhərdə 8 ali və orta ixtisas təhsili müəssisəsi vardır. Şəhərdə 8 Tələbə Gənclər Təşkilatı, 7 Gənclər Qeyri Hökumət Təşkilatı fəaliyyət göstərir. Bu təşkilatlar şəhərdə həyata keçirilən bir sıra yerli və beynəlxalq tədbirlərdə fəal iştirak edirlər. Bu gün gənclər siyasəti Gəncə şəhər İcra Hakimiyyətinin gündəlik fəaliyyətində olmaqla, daim diqqət mərkəzində saxlanılır.\nBu gün isə Gəncə Avropa 2016-cı il üçün Gənclər Paytaxtıdır. Artıq Avropa Gənclər Paytaxtı layihəsində qalib gəlmiş paytaxt şəhərlərin şəbəkəsi yaradılmaqdadır. Gəncə şəhəri “Avropa Gənclər Paytaxtı 2016” seçildiyi gündən etibarən bu şəbəkənin bütün görüşlərində aktiv iştirak edir. Bu gün Azərbaycan gəncliyi onlara göstərilən diqqət və qayğını yüksək qiymətləndirir, dövlət və xalq qarşısında öz vəzifə və məsuliyyətini yaxşı dərk edir”.